
I. lNobilior ac potior humani organismi pars, quam 
sy sterna nerveum constituit, ex qua caeterae ani- 
mantur et reguntur, sensus ac motus pendent, sym- 
pathiae, synergiae aeque ac antitheses organicae 
foventur, turn commercium inter individua et cum 
rebus externis instituitur; ob haec quibus inservit 
officiis, dum in variis ejus organis substantive lae- 
ditur, nosologicam morborum classem suppeditat, 
cui nomen neurosium dudum impertitum fuit. 

2. Neuroses ex vocis desinentia, aegritndines sy- 
stematis nervei et variae naturae designant: in 
quibus constituendis diflicultates pariunt intricata 
nervei systematis dispositio, obscura hactenus phy- 
siologia, et ambigua saepe neurosium phaenomena. 
Cum tamen organorum nerveorum substantia ac 

proprietates potissimum laedantur, Neuroses praesto 
esse dicimus. 

3. Ex modo pariter, quo nervea organa dispo- 
sita et conflata sunt, neurosium definitio ardua 
redditur. Namque cerebro-nervea pulpa ubique in 
textu celluloso inclusa est ac a vasis capillaribus 
irretita: quemadmodum nervi cum aliis textibus in¬ 
lime miscentur in organorum cornposilione: adeo 
ut specialis organorum nerveorum laesio, compo- 
sita saepe occurrat. 

4. Notum attamen est, ipsamet fda nervea, quae 
cum aliis textibus junguntur, donee propria ser¬ 
vant attributa, morbis interdum peculiaribus cor- 
ripi, exemplo gastralgiae in ventriculo, hysteralgiae 
in utero, etc.; quapropter arduum quidem, sed 
non impossibile, neuroses determinare. 

5. Aliae porro nervei systematis partes inner- 
vationem dimittunt ac diffundunt: ut centra ner¬ 
vosa, ganglia speciatim nervi intercostalis ac ejus 
propagines; aliae sensui inultifario praesunt, ut 
nervi communiter ac specifice sentientes, atque 
cerebrum ; aliae motibus voluntariis prospiciunt , 
quemadmodum cerebellum, nervique cerebrales 3‘, 
4 l , 6 1 , 7‘, ll mi parium, et omnes nervi spinales an- 
teriores. Idcirco neuroses constituuntur ex laesio- 
nibus substantivis cujusque partis systematis nervei, 
quae innervationis, vel sensus, vel motus, vel utrius¬ 
que aberrationibus innotescunt. At expeditum sem¬ 
per non est anatomicarn neurosium sedem eruere, 
quousque nervei systematis partes, quae sensui, 

quae motui, et quae utrique prospiciunt, magis 
constiterit (*). 

6. Ad id sane operis, etsi nullo non tempore 
adlaboratum sit, plurima tamen arcana vel dubia 
manent; ast nullus etiarn inficiabitur, post multi- 
plices Nuperorum indagines,et experimenta in bru- 
tis viventibus suscepta, nerveorum organorum spe- 
ciales proprielates ac nsus magis magisque in dies 
illustrari, adeo ut specialis tandem palhologia ner- 
vei systematis ordinari possit. 

7. Jamvero diffitendum non erit, primis statim 
anatomis physiologicae cultoribus innotuisse, nervos 
alios esse sentientes, et alios motorios ; deinde ce- 
rebr urn, funciionibus intellectualibus praeesse: me- 
dullam spinalem atque nervum intercostalem, vitae 
organicae praesertiin farnulari. At factum potissi- 
mum est ex concurrentibus simul laboribus sum- 
morum virorum, Willisii, Wieussenii, Halleri, mox 
Darwinii, Rolando , Gall el Spurzheim , Bellingeri ; 
Magendie, Flourens, Wenzel, Scarpa, Panizza, 
Muller, Foville, Valenlini, Longet, aliorumque 
hodiernorum , ut singularibus propemodum distin- 
ctis officiis, et nova sympalbiarum ratione per re- 
flexionem creata, nunc de neurosium causae sede 
minus dubia sententia proferatur. 

8. Non ita neurosium intima nalura hactenus pa- 

( ¥ ) Magendie ad nervos quod attinet, hos in sensuales , sensorios et/wo- 
torios dividit; primos sensibus externis et alios sensui comrauni dicatos; 
ac postremos motibus voluntariis. Muller distinguit sensuales , mixtos et 
motores . Marshall’ Hall senso-motores , excito-motores , excitatores , ct 
veflecio-motores recenset. 

tet ac fortasse patebit, usquequo ignorabimus, in 
quo potentia nervea consistat, an rnaterialis vel 
itnrnalerialis sit, an tluidum et cujus naturae, an 
vis substantiae nerveae inhaerens. Cum autern lluido 
eliam posit'o, vis aut potentia emergat, satins usque 
hue ducimus, has, proul opus, ad phaenomena 
explicanda invocare. 

9. Definitio neurosium.— Ex iis, quae jam de 
neurosibus innotescunt, has definite posse cense- 
mus: laesiones dynamicas vel dynamico-organicas 
systematis nervei, vel hujusce partis, quae per mul- 
tiplicem aberrationem, idest exaltationem, pertur- 
bationem, imminutionem, aeferiationem etiam, in- 
nervationis, vel sensus, vel motus voluntarii, vel 
utriusque manifestantur. 

10. Iis nempe assentiendum non videtur, qui neu¬ 
roses ex eo praecipue distinguendas reputent, quod 
constanter dynamicae sint; his enim adversantur, 
quae ex laesione materiali pulpae nerveae, vel ex hu- 
jus emollitione, induratione , degeneratione varia 
provocantur. Obstat et natura rei, cum laesio dyna- 
mica consistere diu nequeat, quin organica nervo¬ 
rum structura mutationern aliquant patiatur. 

11. Gum vero pariter non consentit J. P. Frank, 
dum neurosim ex primaria tantum laesione pulpae 
nerveae efficit. Prostant naimjue neuroses essentiales, 
etiamsi secundariae, quas tales esse retinebis, cum 
laesio potior vel subslanti va, ex qua syinptomata 
morbi vigentis producuntur, nerveis organis insi- 
deat, ut ut ex aliis morbis prirnariis jam progenita. 

12. Nimia contra latitudine ii utuntur, qui prae- 
eunte J. Frank, in censum morborum nervosorum, 
qualemcumque morbuin systematis nervei collocant. 
Ubi enim inyolucra et vasa proprio morbo labo- 
rant, ut in meningitide et in angioitide cerebrali: 
hujusmodi morbos, de quibus systema nerveum 
parliceps tantum redditur, ad neurosium classem 
revocare inconsonum foret. 

13. Hoc autem admisso, vellentalii,apoplexiam,e- 
pilepsiam, aliasque hujusce generis aegritudines, qua- 
tenus ex irruente congesto sanguine aut exhalato sero, 
aliisve prementibus, distendentibus, irritantibus po- 
tentiis saepenumero producantur, e neurosibus ex- 
pungere. Verurn ad eas excitandas vix quam cau- 
sam occasionalein dictae praestant, atque cum ea- 
rum causa proxima in mutatione morbosa supra 
cerebrum aut nervos ab iisdem inducta resideat, 
quemadmodum potiora nervea symptomata teslan- 
tur; ita consequens est, ut memoratae affectiones, 
non omissa earum origine, inter neuroses retineantur. 

14 Proprium insuper neurosium esse innuimus, 
ut se prodant per proprietates functionesque ner¬ 
vorum a norma deflectentes, prout exaltantur vel 
opprimuntur, perturbantur, pervertuntur, depri- 
inuntur, vel feriantur. Quare ex aliatis, jam neu¬ 
rosium pathogenia et indoles sumrnatim edu- 
cunlur. 

15. Partitio et ordinatio neurosium.— Quousque 
nnatomes physiologica nervei systematis latuit, una 
neurosium forma spectata, divisiones condidcrunt 

Nosologi ab eadem desumptas. Hujusce census ve- 
tustiores fuere; ac his antiquaiis praetermissis, ad 
illam Cullenii slatim venientes, reperimus hanc de- 
promptam ex sensu vel motu laesis, neuroses in 
comata, adynamias, spasinos, et vesanias, tri- 
buere; tribus ordinibus in quarta ejusdem noso- 
logiae classe, pro neurosibus mere localibus super- 
additis. Ad hanc maxime accedit collocatio neuro- 
sium a J. P. Frank in adynamias , dolores, spasinos, 
et vesanias. Sed facile est dijudicare utramque cum 
cultiori anatome-pliysiologica haud amplius con- 
sentire. 

16. Pinelius ab empirica istarum simplicilale jam 
discessit, ac lumine anatomo-physiologico, neu¬ 
roses partitus est in eas sensuum ; functionum ce¬ 
rebral ium ; locomotionis; vocis; functionum nutri- 
tivanun, atque genitalium. Insuper Raimann prae- 
gressus a Reil et Swediaur, clarius easdem distribuit 
physiologia duce, in aberrationes sensus communis 
(dysoesthesias'); aberrationes appelituuin natura- 
lium (ylysorexias') ; aberrationes sensuum externo- 
rum ( liallucinationes ); aberrationes sensuum inter - 
norum ( vesanias') ; aberrationes motuum muscula- 
rium (dyserethisias) ; et in aberrationes sensus et 
motus (n. mixtas). Hisce neurosium parlitionibus 
non ineptis, sed nec satis aequis affines prostant 
aliae, quas brevitatis causa oinittimus. 

17. Nuperius Puccinotti in opusculo apposito, 
neuroses ad ires ordines revocat: neuralgias; spa¬ 
sinos ; et ad laesiones sensibilitatis ac motilitalis ; 

quibustria genera submitlit a sede anatcmica petita: 
1 u “ relativum arl centrum gangliosum ; 2 um ad cere- 
bello-spinale; 5 um ad cerebrale : sub his, neurosibus 
omnibus specialibuscollocatis.Incongruani vavio sub 
intuitu hanc neurosium divisionem esse putarnus. 

18. Nuperrime Bouillaud praemissa generali neu¬ 
rosium sectione quoad indolem, in neuroses activcis 
( hyperneurias ) et in passivas (hjponeurias'), oranes 
singulatim expendit juxtaordinem anatomicum. At 1° 
in neurosibuspraesertim, forma ab essentia saepissime 
differt; 2° quousque dubia et intricala singularum 
partium nervei systemalis officia manent, ac pro- 
pterea neurosium causae sedes pluries ambigua con- 
sequitur; plurimi quidem faciendas esse anatomicas 
neurosium nosographias reraur, non eas tamen , 
juxta quas, neuroses ad singularem trutinam expen- 
dere hactenus liceat. 

19. Opportuniorem nos sequentem componimus 
et reputamus nosographicam neurosium parlitio- 
nem, qua, vulgari praeposita in eas vitcie organicae, 
in eas vitae animalis, ac in eas utriusque vitae: 
juxta hodiernas anatomis minutioris et physiologiae 
experimentalis notiones, quattior ordines conficiun- 
tur; I us neuroses innervationis complectens (neuTO- 
pathiae')', 2 US neuroses sensibilitatis ( neuresthesiae '); 
5 US neuroses motilitalis volunlariae ( neurocynesiae)\ 
4 US neuroses varii generis ( n . mixtae'). 

20. Unusquisque praeterea ex neurosium ordi- 
nibus in genera et species varias commode subdi- 
vidi poterit. Revera neuroses innervationis, aut vitae 

organicae in illas apparatus digeventis, apparatus 
uro-genitalis, systematis sanguinei, apparatus re- 
spiratorii, atque nutritionis sponte tribuuntnr. 

Neuroses sensibilitatis partinntur in eas sensus 
animalis, sensuum instinctivorum, sensuum extcr- 
norum, et sensuum internorum. 

Neuroses motilitalis voluntariae in spasmos et 
paralyses diducuntur. Mixtae demum ex praedo- 
minio innervationis, sensus vel motus aberrantium, 
discriminabuntur. 

21. Equidem nec nostra neurosium dispositio ve- 
ram earumdem causae sedem et essenliam refert; 
sed ad has detegendas, recenti anatome-physiolo- 
gica duce, yiam sternere aequiorern videtur. 

22. Non omittendae demum communes morborum 
differentiae, quae neurosibus quoque accommodan- 
tur. Ea primum , quae, inspecto laesionis nerveae 
genere, neuroses in dynamicas, dynamico-organicas, 
et organicas distinguit. Quae, indole animadversa, 
neuroses in irritativas, congestitias, sthenicas , ady- 
namicas, asthenicas tribuit. Illae tandem, quas 
parit origo, ex qua neuroses haereditariae, conge- 
nitae, vel aquisitae prolluunt; aliaeque ex causis, 
traumaticae, vel spontaneae: primariae , secunda- 
riae, symptomaticae, sympathicae , metastaticae ; 
aliaeque ex intensitate, decursu , atque duratione, 
acutae, lentae, chronicae , inveteratae , habituales: 
continuae, periodicae, vagae, fugaces, leves, gra¬ 
ves, perniciosae; aliaeque iterum ex causis et dif- 
fusione, sporadicae, endemicae, epidemicae, con- 

tagiosae. His enim spectalis, adjuncta et indoles 
neurosium inclarescunt. 

23 . Symptomatologia generalis.— Neuroses in ab- 
(litis plerumque organis sedentes potissimum sym- 
ptomata revelant. Haec autem differunt pro neu- 
rosiurn sede, indole, forma ac varietatibus pene 
innumeris, ut singillatim magis quain generatim re- 
ferri queant. Quo tamen communiorum saltern con¬ 
spectus generalis habeatur, uniuscujusque ordinis 
neurosium praecipua summatim tradentur. 

24. Neuroses porro laesae innervationis stipant 
symptomata multiplicia, quae ab influxu nerveo su¬ 
pra digestionem , circuitum sanguinis, respiratio- 
nem, nutritionem, et secretiones alterato produ- 
cuniur; atque hue veniunt dyspepsia , vomitus, car- 
diop almus, Ijpothimiae, dyspnaea, apnaea, atro¬ 
phia, etc. Neuroses sensus animalis indicant, dolor 
hujusque variae species, et istis affines, pruritus, 
titillatio , formiculatio , vel contra insensibilitas, 
anodynia, etc. Neuroses sensuum instinctivorum , 
qui ad vitam organicam simulque animalem perti¬ 
nent, aberrationes ostendunt in iisdem contingentes; 
et primo quoad sensum famis appetitus auctus, per- 
versus , imminutus , deletus; 2°, eaedem in sensu 
sitis morbosae mutationes; 3°, consimiles in sensu 
aphrodisiaco accidentes, quas denotant in viris 
turgor genitalium praeternaturalis, ac elFraenis ad 
venerem , onaniam, impulsio; et in foeminis libido 
inconsueta ac involuntaria; quibus adversatur ana - 
phrodisia. 

25. Neuroses sensuum externorum a pari reve- 
lant uniuscnjusque acies acutior, obtusior, perversa, 
infracta, nulla ; uncle emergunt cjuoad visum, pho¬ 
tophobia, dysopia, caecitas; cjuoad auditum, o- 
xycea, dysecea, surditas; cjuoad odoratum, hujus 
illasiones, et defectus ( anosmia ); cjuoad gusta- 
tum, falsi sapores, ejuscjue amissio ( agheustia ); 
cjuoad taclum, aculies morbosa, perversitas, para¬ 
lysis ( 'anaesthesia ). Multiformes bine sensuum in¬ 
ternorum perturbationes exprimunt primum,somnus 
diuturnior, profundior, somnolentia, vel insomnia, 
somniatio, somnambulismus; deinde in perceptibi- 
litate, memoria, et judicio, turn in facultatibus af- 
feclivis, cum in volitivis abnormitates plurimae, 
quae tot, tamejue varias vesanias a se invicem di- 
stinguunt; recensitis hie delirio, furore , amaeno- 
maniis , lypemaniis , dementia, amentia , etc. 

26. Prout motus voluntarii augentur, vel immi- 
nuuntur, delentur, praesto sunt spasmi, vel paraly¬ 
ses, forma , gradu, et sede discrepantes. Mixtas de- 
nique neuroses rejaraesentant deviationes simul- 
taneae in innervatione et in sensu vel motu, utjalu- 
rirnum cum alterutrius praedominio; cjuemadmo- 
dum delirium et spasmi , sopor et paralyses con- 
junctim; atejue hujusmodi neuroses ex centrorum, 
nervorum idiopathicis vel sympathicis, magisque 
diffusis affectionibus proficisci, non aegre conjicitur. 

27. Necroscopianeurosium.-- Primariarum etdy- 
namicarum nulla manere solet laesio, quae in sensus 
incidat. Contra dynamico-organicae neuroses, in 

nervosae substantiae colore, densitate, volumine, plus 
minusve obvias mutationes anatomo-pathologicas, 
easque materiales vel organicas relinquunt, quas de- 
tegit inspectio accurate instituta. Qualessunt: in 
cranii ossibus crassities vel tenuitas nimiae, exosto¬ 
ses, spinae osseae, fracturae, caries; in meningibus 
spissitudo major, adhaesiones praeternaturales, ef- 
fusiones, producta alia , ceu tubercula, ossificatio- 
nes, ac erosiones; quae in medullae spinalis involu- 
cris osseo, atque inembranaceo pariter oecurrunt vi- 
sendae. Graviores praeterea adnotantur in substan- 
tiis cinerea ac medullari, ut puncticulatio, injectio 
minuta capillarium, densitasearurn aucta, hypertro- 
phia, atrophia, induratio, emollitio,suppuratio, de- 
generatio multiplex, nec non aliquando in iisdem 
producta etherogenea. His affinia in nervis repe- 
riuntur, utpote nodi, tubercula, neuromata, turn du- 
rities, mollities, laceratio, erosio, abruplio. Unde 
liquido fluit, cur neuroses aliae nullo fere negotio 
medicabiles, et aliae immedicabiles se praebeant. 

28. JEtiologia generalis.- Omnium causarum prae- 
cipua se sistit in constitutione systematis nervei ex- 
quisitius sensitiva, aut torpida, sive nativa, sive a- 
quisita. Insuper quidquid immediate aut mediate 
systema nerveum acrius percellit, aut infringit, ut 
ejus proprietates, functiones a naturae norma sin- 
gillatim deflectant, causas neurosibus suppeditat. 
His vero accensebunlur praesertim quae immediato, 
vel electivo quodam modo nervea organa afficiunt. 
Cunctas interim, ut rectius expendantur, suamque 

omnes partem recipiant, in praedisponcntes et oc- 
easionales more solito rliducemus. 

29. Ad priores referuntur ipsa constitutio nervea 

sensibilior, vel iners, turn vitiosa compages thecae 
cranii, columnae vertebralis, aut encephali, medul- 
lae spinalis, aut nervorum, quae cum nativae sae- 
pius sint, dispositionem haereditariarn, vel congeni- 
tam, vel connatam reddunt. Cujusmodi exempla 
praebent gentilitiae quaedam affectiones, ac singil- 
latim apoplexia, epilepsia, phraenopathiae,aliaeque. 
Favent insuper neurosibus incitabilitas ac irritabi- 
litas excedentes vel deficientes in aliis textibus; 
temperamentum speciatim biliosum, alque melan- 
cholicum: sexus sequior; aetas infantilis vel senilis: 
tempus dentitionis, pubertatis, catamaeniorum, gra- 
viditatis, partus, puerperii : climata calida : tempe- 
states aestiva et hyemalis, praesertim solslitiorum 
tempore: victus nimius aut calefaciens , et vicissim 
inaedia, alque morbi diuturni organismum vel san- 
guinem extenuantes. - • 

30. Dispositionem ad neuroses pedetentim infe- 
runt quoque, institutio corporis menlisque mollior, 
elFoeminata, vel praematura ad severiora studia ap- 
plicatio, aut eorum intensior cultus, et vicissim om- 
nimoda desidia inassuetis ; subinde vita socialis a- 
ctuosior, vel forlunae varietate jactata, vel tristibus, 
despondenlibus animi curis oppressa, debilitata. 
Cernere namque est in his adjunctis versantes, neu- 
rosibus multiformibus subjectos. 

31. Vix autem numero finitae occurrunt causae 

neurosium oCcasionales, inter quas primae veniunt; 
laesiones traumaticae, idest lacerationes, puncturae, 
pressiones, commotiones nerveis organis illatae, turn 
yellicationes, blandae frictiones, praestigia, contre- 
ctationesmagneticae, cum irritationesab acribus qui- 
busque pr'ovocalae. Insuper veniunt insolitae ac spe- 
ciatim repenlinae atmosphaerae mutationes quoad 
temperiem, densitatem, humiditatem, electricitaleui 
aeris, atque praesertim tempestuosae quaeque me- 
teorae, ful guris immediuta actio, calor aesluans, vires 
exhauriens, uti et frigus intensum; atque nunc effluvia 
miasmatica, carbonosa, ammoniacalia , niercilrialia, 
arsenicalia,aliaquemetallica; deinde odores ipsi acu- 
tiores, velpeculiari idiosyncrasiaeadversi, visusperso- 
narum, brutorum, rerumque commotionem, horr'o- 
rem inducentes, sapores ingrati, nauseabundi; potis- 
simum vero ingesta nimia , vel stoinacho contraria, 
depravata, adulterata, et fames ac i'naedia diu tol- 
leratae; hinc remedia acria, vehementiora, ingrata, 
venena cujusvis naturae, et eontagia; modo reten- 
tiones naturales vel habituales humorum, itemque 
profluvia immodica; nimius motus, aeque ac nimia 
qnies; somnus longior, ac vigiliae nimis protra- 
ctae; quarum omnium et singularum causarum in 
producendis neurosibus potestas singillatimdemon- 
strabitur. 

52. Praeter allatas, mentionem peculiarem expo- 
stulant, quae mentem vel animum, vel utruinque 
agitant, perturbant, vel alienant, infirmant. Cujus- 
inodi sunt: mentis contentiones vehemeutiores, aut 

diuturniores, vel ardentisimaginations impetus, cu- 
piditates exaltatae, infractae, coercitae, delusae, ac 
sub his militantes, vel immediate excitae,inopinatae, 
jucundae, ac tristes speciatim animi affectiones, 
utpote laetitia improvisa , ant ira , indignalio , 
pavor ac terror, aut moeror gravis ob zelotypiam, 
invidiam, odium, et alia quocjne modo iuducta animi 
pathemata. Quae vim cerebralem, rachideam, aut 
nerveam syderando, vel perturbando, vel projicien- 
do, neuroses variaesedis provocare, quotidiana ob¬ 
servation edocemur. 

33. Addere demum oportebit causas neurosium, 
quas aegritudines aliae pfaestant. Lentae nempe 
meningum, neurilematum , aut encephali, medullae 
spinalis, nervorum phlogoses, harumque sequelae, 
uti effusiones sanguineae, serosae, aut vasorum di- 
latationes, ossificationes, obturationes; turn labes, 
morbi aliorum systematum, apparatuum, oi’gano- 
rum nervis propiorum, aut cum systemate nervoso 
magis consentientium; e quibus secundariae, ac 
sympathicae neuroses excitantur. 

34. Latet interim neurosium causa intima, et eo- 
usque latebit, quo potentiae nerveae natura abdila 
fuerit. Severam namque trutinarn haud sustinent, 
veterum ac nuperorum circa illius indolem placita. 
Materialem quippe humorem in nervis ponere, ob¬ 
servation! et rationi adversatur. Tpsum fore ele- 
ctricum, vel electro-galvanico, aut magnetico af¬ 
fine, demonstratum satis non est. Itemque fluentes 
electro-nerveas, idest vitales, quas delexisse Puc- 

cinotti, atque Paccinotti contenderant, alii nulla 
arte, iisdera experimentis usi, sibi cotnparare vo- 
luerunt.Utinam vero, quod probabilitate non caret, 
detegantur, ita planior neurosium doctrina fiet! 

5i>. Neque etiam palet qua ratione agant nervea 
centralia organa atque nervi, et qui reipsa singu- 
lorutn sit usus et mutuus influxus, vel aliorum 

0 

super alia imperium. Dubium enim, an per fluidi 

moium, an per motum molecularem ilia suis mu- 

neribus defungantur, et quamnam partem alia ac 

alia in functionibus compositis, animalibus, intel- 

lectualibus, et mere nerveis habeant; propterea 

neurosium genesis, et idiopathica sedes nunquam 
satis innotescunt. 

36. Cogimur tamen quo menti satisfacianuis, fin- 
gere nerveam potentiam, et per hanc, fibrae ner- 
veae ministerio, omnes functiones explicare. Deinde 
notionibus ab experientia et ab observationibus ana- 
tomico-pathologicis depromptis utentes, functiones 
^ensorias a sensualibus et a motoriis, ac has et illas 
ab iis simplicis innervationis sejungere conabimur; ut 
ad easdem singillatim alteratas, quales in minus 
compositis neurosibus occurrunt, interpretandas, 
easque sede et indole definiendas, gradum facere 
valeamus. Postmodum retenta neurosium dynami- 
carum , atque dynamico - organicarum partitione , 
prioribus causam essentialem assignamus in exalta- 
tione, perturbations, inaequali distributions , vel 
imbecillitate potentiae nerveae positam; posterio- 

ribus autem, irntationem , congestionem , injlain- 

mationem etiam, atque harum sequelcis adscribimus. 
Etsi namque hae postremae, nerveae pulpae haud 
insideant, neuroses tamen producunt quae nonnisi 
ill is subactis conticescunt. 

57. Multoties insuper continget , ut ad expla- 
nanda saltem phaenomena , in neurosibus potissi- 
mum.mixtis, sympathiarum, synergiarum vel re- 
llexionis , vel etiam antagonismi leges invocare 
oporteat; his enim intelligelur cur neuroses quae- 
dam ictu quasi fulmineo ad remotas partes diflfun- 
dantur, prout aliae concentrantur, et aliae alibi 
ac egit causa, excitantur; ita ut ex hac multiformi 
specie et versatilitate, neuroses etiam dignoscantur. 

58. Diagnosis communis neurosium . — Solemne 
est morbum nervosum ilium deelarare, qui nerveis 
organis insideat, ac per nervosa potissimum sym- 
ptomata manifestetur. Verum ex pluribus una con- 
junctis notis neuroses redarguere lutius est. At 1° 
quidem ex laesione praecipua innervationis, sensus 
vel motus, vel utriusque probe distincta; 2° ex in- 
vasione saepe prompta , turn et cessatione ; 5° ex 
recursu frequenter periodico, vel incessu prorsus ir¬ 
regularis mutabili, sine causa rnanifesta ; 4° ex im¬ 
material! non rara earum indole ; o° ex psychica 
origine; 6° ex lege adsuetudinis, cui facile parent; 
7°ex ipsarum desincntia, suppressa causarum actione, 
recidiva tamen facili ob levem caussam; 8° ex earum 
pertinacia ubi inveteraverint, quo in cash methodus 
alterans, revulsiva , indirecta prae directa, efficacior 
reperla, lamquarn criterium therapeuticum se addit. 

59. Probabilior diagnosis redditur, cum symplo- 
mata neurosibus familiaria essentialibus adjungantur, 
ut pulsus irregularis, inaequalis, subsiliens, tre- 
mulus, celerrimus, vel maxime tardus, crebrae in 
calore animali mutationes, et subitus ad gradus 
ejusdem extrevnos transitus, inaequalitas temperiei 
inter diversas corporis partes, mutabilitas in cutis 
colore, et speciatim in faciei lineainenlis , urinae 
copia varians, mictus frequens, decoloratio, nec non 
caeterae secretiones atque excretiones perlurbatae. 
Conferunt inde animi status morosus, tristis, vel 
praeter consuetum hilaris, mutabilis: somnus in¬ 
quietus, somniis agitatus, vel insomnia, pervigi¬ 
lium, aut somnus diuturnior, profundior, et so- 
poris varins gradus. Quae profecto, et alia quam- 
plurima ejusdem census, nervosa praesertim organa 
alfecta esse commonstrant. 

40. Prognosis generalis neurosiurn. — Praeno- 
seere istarum evenlus, perardua res est. Aliae quippe 
magno symptomatuin apparatu insurgunt, quae 
paullo post nullo negotio disparent ; ac vicissim 
aliae, quae vix ullis enunciantur phaenomenis, et 
clandestinas insidias struunl. Non paucae ratio- 
nalibus praesidiis reluctantur, ac spontaneo na¬ 
turae nisu , et alteranli methodo tanturn dissi- 
pantur. Ad prognosim tamen rationalem ducunt, 
neurosiurn causae, sedes, intensitas, extensio, du- 
ratio, et specialia adjuncta. Constat porro, neuroses 
haereditarias, et congenitas aegre dispelli; non ita 
adventitias dummodo nondum inveteratas. Neuroses 

laesionem materialem, eoque magis organicam pro 
causa immediata agnoscentes, vel non subiguntur, 
vel aegerrime; contra dynamicae ab irritatione, con¬ 
gestion, phlogosi, activcie dictae, aequius debellari 
consuescunt, quam torpidae, passivae, asthenicae. 
Longe graviores, et saepe lelhales accidunt cepha- 
licae, rachideae, etsi nervorum propriae interdum 
rebelles se ostendant. Idiopathicae sympathicis omi- 
nosiores generatim sunt. Vehementia et diffusio ne- 
cessario gravitatem portendunt, sed non constanter; 
consensus enim vi multiplicia nervea phaenomena 
saepe excitantur. Neuroses recentes, ablatis causis, 
vel sedatis nervis, plerumque conticescunt; ex ad- 
verso inveteratae, habituales, efficacioribns quando- 
que praesidiis resistunt. Regularem ac periodicum 
cursum emetientes prae anomalis, irregularibus ce- 
dunt. 

41. Nonnulla insuper sunt, quae bonum omen, 
et quae malum inferunt. Bonum, virium alacrilas, 
aetates validiores, insignes vitae mutationes secun¬ 
dum naturam accidentes, salulaies naturae nisus ap- 
parentes, coinmutationes neurosium in febres con- 
tinuas, periodicas, vel in alias leviores, minusque 
periculosas , puta hypochondriasim, hysterismum. 
Malum, ubi spasmos excipiant convulsiones , tre- 
mores, pai’alyses: ubi delirium, sopor: ubi pho- 
tophobiam, amaurosis, et ita porro. Neuroses demum 
cujusvis generis diutissime persistentes, temporis 
progressu vel innervationem perturbando, vel hujus 
fontem sistendo, exhauriendo, debilitatem, maciem, 

sum mam niobililatem, viriumque exhaustionem in- 
ducunt. 

42. Therapia generalis. — Fugandis neurosibus 

sufficit interdum causarum ablatio, modo nova et 
congrua in nervos irnpressio a physicis vel mora- 
libns potentiis excita, atque his ineptis, remedio- 
rum actio postulatin’, Quare prirna curandi ratio ad 
causas, et altera ad nenrosim dirigitur. Ilia dum 
causas tollit, ac neuroses praevertit , prophylactica 
evadit. Altera prout neurosibus abigendis, vel tan- 
tum inoderandis aptatur, in eradicativam, pallia- 
tivam , modo syinptomaticam tribuitur. Neurosium 
pariter medela si indoli opposita vehitur, directa , 
rationalis; secus indirecta , alterans, revulsiva, an- 
tagonistica vocatur. 

43. Ex allatis eolligitur, primum Clinici opus in 
curandis neurosibus illud esse, quo investiget, an 
materialis causa irrilans subducenda, vel compin- 
genda sit. Quae, ubi traumatica, auferenda, ernen- 
danda : ubi saburra gastrica , aut verrninosa prostet, 
emeticis, catarticis, anthelminticis eyerrenda: ubi 
retentio catamenialis , haemorroidalis, vel congestio 
abdominalis, alterave fuerit, appositis sanguinis 
detractionibus generalibus atque localibus , prospi- 
ciendum ipsi erit. 

44. Accidens, ut neuroses ex sanguinis aliorum- 
que praestantiorum humorum profnsione insurgant; 
nunc pro indole causae, phlebotomiis singillatiin 
revulsivis et antiphlogisticis, acidis, gelidis, nunc 
adstringentibus, roborantibus nitendum, ut ilia si- 

statur, ac in pristinum humorcs componantur, tem- 
peranti regiminc aliquantisper servato, vel lonico, 
nutriente. 

45. Sed enim neuroses plurimae slhenicum quo- 
f[ue ingenium praeseferunt, utcuinque vulgus con- 
trariam gerat opinionem. Saepius ergo miltere san- 
gninem expedit, concesso quod ob minorem lole* 

rantiam cautius educatur. Suum inde locum in- 
veniunt deprimentia speciatim in nerveum systema 
agentia, vulgo sedantia dicta, electivis selectis pro 
varia neurosis sede; quorum praecipua memorare 
hlc sufficiat, nempe praeparata varia, et extracla 
potissimum aquosa vel hydro-alchoolica, hyosciami 
nigri, aconiti napelli, atropae belladonnae, daturae 
stramonii, lactucarum, lactucarium, thridacem, ace- 
tatem ipsum morphinae, codeinam, etc.; vel ex re¬ 
gno minerali petita, oxydum, sulphatem, vale j 
rianatem zinci, subacetatem plumbi, subnitratem 
bismuthi, etc. 

46. Praepollente autem orgasmo yasali, aequius 

conducunt pulvis, infusum et extraclum foliorum 
digitalis purpureae , secalis cornuti: aquae, mixtu- 
rae cyanogenatae, et acidum hydrocyanicum ipsum 
ad usum praecipue externum; ac tandem praepa¬ 
rata martialia, potissimum lactas, subcarbonas, 
sulphas ferri, vel aquae minerales acidulae, acidu- 
lo ferrugineae; eademque virtute pollent composita 
quaedam in formulariis tradita, vel pro adjunclis con- 
ficienda, quorum utilitatem experientia demonstravit. 

47. ConcurrenLe rheumatica , arthrilica, herpe- 



tica, syphilitica, alterave complicatione, dictis con- 
jnngere, vel subjungere jnvabit blanda diapnoica , 
ut infusa, decocla dulcamarae, verbasci, tilliae eu- 
ropeae , cum nitro, subacetate ammoniacali ; anli- 
monialibus, sulphureis, mercurialibus, ubi opus, 
additis. Nunc vero praestat actuosioribus uti, sci¬ 
licet decoclis ex smilace salsaparillae , guajaci, sas¬ 
safras, vel syrupis ex hisce aliisve compositis, ceu 
D.Savaresi, aut De LafFecteur etc.; turn extus rube- 
facientium, epispasticorum, pustulantium applica- 
tione. Subinde aquae minerales potissimum sulphu- 
reae ad usum internum, atque externum balneorum, 
lotionum, hinc confervac, luta sulphurea localiter 
admota, complicationem et neurosim debellare 
saepe valent. 

48. In eamdem medendi methodum insistere opor- 
tebit contra neuroses secundarias ex phlogosis, vel 
congestionis sequelis, ut ex infarclibus, obstructio- 
nibus, indurationibus, vel ex aliis abnormibus pro¬ 
duces emergentes, ex quorum resolutione, ilia quo- 
que neurosium pendet. 

49. Cum neuroses ex perturbata innervalione, vel 
ex inaequali hujus distributione, exquilibritate, aut 
etiam ex sensus motusque irregularitate constiluan- 
tur, atque causa mere dynamica, vel moralis eas- 
dem provocaverit; in primis corporis et animi quiete, 
causarum omnium fuga, remolione, deinde sedan- 
tibus, balneis, revellenlibus, antagonisticis prae- 
sidiis curandum, ut polentia nervea, vel vis senliens, 
vel motrix ad normam ilerum reducantilr. Verum 

saepenumero accidit, ut ob tumultus nervei cau- 
sam, reactiones vasales excitentur, ac congestiones 
parentur, quas aliqua sanguinis detractione, et le- 
nibus antiphlogislicis resolvere expedit. 

50. Quotiescumque e converso neurosium essentia 
asthenica dignoscitur, animadverteris, num cum mo~ 
bilitate vel torpore conjungatur. Prima namque se 
exhibente forma, opiata singillatim indicabuntur; 
secus torpente, languente fibra nervea etiamque 
musculari, stimulantia nervina diffusibilia, aeque 
ac permanentia speciatim conducent. 

51. In primo nempe asthenicarum neurosium ge- 
nere, opiata exquisitiorem innervationem, sensibi- 
litatem , atque mobilitatem infringere censentur, 
dum vim addunt potentiae nerveae, ut in pristi- 
num restituatur. Usitatiora hue veniunt opium con- 
cretum, gummosum Plenchii, tinctura thebaica, 
laudanum liquidum, aliaque in opportunis vehi- 
culis excepta, vel pillulari forma administrata. 

52. In altero, ad excutiendum systema nerveum, 
hujusque actiones varias pr» movendas, excitantia di¬ 
recta et absoluta ad rem faciunt. Quae praestant, 
plantae aromatico principio, vel oleo volatili, eo- 
que magis essentiali scatenles, ut coffea, laurus cam- 
phora, cinnamomi cortex, melissae, camomillae, 
nux moschata , vomica, strichnina, etc.; hinc vi- 
num, alkool, alkoolates, aetheres, tincturae variae, 
balsama, ammoniaca liquida, olea empyreumatica, 
et producta animalium , ceu castorei, zibethi, mo- 
schi; hinc linimenta volatilia, camphorata, canta- 

ridata , balsamica, ad usum frictionum, unctionum; 
scopus enim est, novum fere vitalem impulsutn, et 
sensum, aut moturn partibus deficientibus imprimere. 

53. Nonnumquam ob debilitatem primariam or- 
ganorum digereritium, ob sanguinis penuriam, dy- 
scrasiam, ineptamcjue assimilationem vires nervorum 
collabuntur, et multiplex nervosorum efrectuum 
turba erumpit; in his adjunctis, ad vires radicitus 
erigendas, consonum praesertim est, amara, tonica 
analepticis nupta, turn njartialia invocare, spe freti, 
ut meliori notae chylo et sanguine confectis, ner¬ 
vorum funcliones secundum naturam reproducantur. 
Simulque pro ventriculi tolerantia, gradatim victus 
nutriens, ac eupeptus, indeque roborans: aer pu- 
rus, apricus: corporis exercitia pro viribus, et 
animi gratae distractiones suam quoque operam 
conferent. 

oi. Torpente, aut languenle vi nervea, cui auxi- 
lium reliqua non attulerint, electricitas subvenit. 
Vario modo haec corpori infunditur, vel ex phiala 
leydensi, vel ex pila voltaica, vel ex electro-ma- 
gneticis nuper inventis apparatibus deprompta. 
Hujus enim ope comperlum est, nervos mirifice ex- 
citari, vitales motus augeri, partes calefieri, sen- 
sum recuperare, vel in motum iterum adduci. Nec 
eamdem deesse vi quadam resolvente chemico-vi- 
tali, expolocupreo excerptam, nuperiora quaedam 
observata el experimenta demonstrarunt; adeo ut in 
inveteratis neurosibus ex materiali quadam causa, 
tentandam esse, ratio suadeat. 

oo. Verbum autem de acus ac clectro-puncturae 
agendi modo singulatim innuimus. Gravissimi enim 
Aactores putant, nec injure, ab acus-punctura ele- 
ctricum fluidum, vel nervosum huic affine alicubi 
redundans elici^ ac ad aequilibrium componi; contra 
ab electro punctura fluidum in corpus introduci, 
adeo ut in oppositis adjunctis salutares effectus prae- 
stent;qua de re iterata experimenta pronunciabunt. 
Nova pariter tentamenta ostendent, quae vera sunt, 
et quae speciosa in magnetismo animali, et quid 
ad versus neuroses quasdam reipsa possit. 

. 08 . Ad rebelles demum neuroses extirpandas, 
quas organica causa jam foveat, vesicatoria, pustu- 
lantia , cauteria , fonticuli , setacea, moxae ustio, 
cauterisatio actualis vel potenlialis , ac nervorum 
vecisio quondam, cum emolumento alque eliam ra- 
dicali curotione instituta fuere. Cunclandum deni- 
que nec desperandum; tempus enim, aetales, ac¬ 
cidentia , peregrinationes , rusticationes , itinera , 
mutationes in vitae genere , inexpectatas medelas 
attulerunt. Quamobrem insanabiles vix unquam de- 
clarandae neuroses. 

-57. Longo proinde temporis lapsu, diaetelicum 
regimen opportunum, atque consentaneum usum re¬ 
turn connaturalium protrahere oportebit: curatione 
morali addita, scilicet ratiocinatione ; persuasione , 
piisque fraudibus, et quibusque ad rem facientibus 
impressionibus arte excitis, ut qua polcstate mens 

et animus insystematis nervei physicum statum pol- 
lent, ad neurosium medelam contribiiant. 

DE NEUROSIBUS SINGILLATIM 

OR DO I 

Neuroses innereationis 
(leuropathiae) 

* 

* 

a8. Cum praecipuus innervalionis fons e centris 
nerveis, gangliisque in specie , et a nervis organicis 
aliisque accessoriis, ad partes devehatur; ita horum 
et illorum laesiones, innervationem perturbant , vel 
interrumpunt, ut neuropathiae consequantur, quae 
ab aliis neuroses ganglionares, aut vitae organi¬ 
se denorninantur. Innervationem sane praecipuam 
nervus intercostalis largitur: huic tamen adjungi- 
tur pneumogastricus. 

o9. Innervationis autem vi partes omnes corporis 
sensibilitatem organic am dictam, vel impressionabi- 
litatem ad persentiendos stimulos vitae proprios a- 
quirunt, atque una simul aptitudinem ad naturales 
motus obeundos, Quare toties quoties functiones or- 
ganicae ex nervorum culpa alterantur, laesam signi¬ 
ficant innervationem, ac neuropathia habebitur. 

60. Principes neuropathias ex nostra quidem sen- 
tentia , febres periodicae suppeditant; at de his ad 
nos non attinet dicere. His adderemus hypochon- 
driasim et hjrstheriasim, nisi composita harum pa- 

themata poscerent, ut inter neuroses potius mixtas 
collocentur. Prostant autem speciales aliae, quae ad 
varios apparatus vitae organicae referuntur, de qui- 
bus sermonem inimus. In his expendendis, neuro¬ 
ses potissimum intercostalis, ac pneumogastrici etiam 
per earn partem qua ad actus organico-junctiona- 
les confert, peculiariter contemplabuntur. 

CAPUT I. 

Neuropathiae apparatus digerentis. 

4 • 

61. Neurosibus innervationis organicae laborare 
viscera digerentia, vulgaria observata nerveum in- 
fluxum erga digestionem oslendentia, et experimenta 
in brutis capta, ac rnorbi quidain eas confirmant. 
1st a rum sedem pneumogaslricis aeque ac intercosta- 
libus nervosis ramis, vel alterutris inhaerere passim 
reputabis, si ut experimenta docent, utrique ven- 
triculi motus excitant, ac secretionem succi gastrici 
directe vel indirecte promovent. Verum pueumoga- 
strici ad complexos ventriculi motus, et intercosta¬ 
les ad eos arteriarum ventriculi et intestinorum, i- 
deoque nutritivos et secretorios, atque eorumdera 
organorum vermiculares, ut ait Longet, nec non su- 
ctorios vasorum chyliferorum praesertim regendos 
designati videntur. Idcirco eorum neuroses aliquo 
mododiscriminantur; non reticebimus tamen, ple- 
rumque conjungi. 

Liquet ergo digestionem sub influxu cerebro- 
rachideo, £pqne nerveo ganglionari positam esse, 
quo admisso ut oportet, vilia digeslionis nervosa 
turn idiopathica cum simpalhica rnulta explicabun- 
tur. Ad haec praecipua levocamus djspepsiam , vo- 
mitum ac ileum nervosae indolis et originis; quae 
seorsiin exponemus. 


Articulus S. 

f 

Dyspepsia. 

62. Digeslio lenta ac difficilis, injperfecta, ex ner¬ 
vorum caussa, djspepsiam essentialem constituit. 
Alias vero symptomatica vel sympathica accidit. 

GI5.Dyspepsiaeconjuncta. — Qui hac neurosilabo- 
rant, simul ac alimenta ingerunt, stomachi plenitu- 
dinem et pondus experiuntur, ac modo dolorem 
obtusum ad epigastrium, somnolentiam, lassitudinem 
universalem, atque paullo post nauseas, oris siccita- 
tem, ructus acidos, capitis gravedinem, cephalaeam, 
indeque alvi constipationem, diarrhaeam aliquando, 
flatulentias; turn ad tristitiam, hypochondriasim ii- 
dera propendunt. Illud i nterim notatu dignum, quod 
dyspepsiae subjecti , eupepta quaedam male dige- 
rant, et vicissim dyspepta nonnulla aequius conco- 
quant: et quae hodie, non amplius crastina die ae- 
qualiter subigant. 

64. Varii dyspepsiae gradus occurrunt. Mitior 

cum sanitate vix tiirbata conjungitur, estque sim¬ 
plex ac localis ventriculi et intestinorum indisposi- 
tio. Grayior autem dyspepsia marcorem pcdetentim 
inducit; nee raro gastritidem chronicam, vel can- 
crum ventriculi comitatur. 

60 . Causae.-— Nervosi,desides, literati, conlristati, 
dyspepsiam patiuntur. Quam producere solet victus 
copiaet qualitate inopportunus. Chronica modo ga¬ 
stritis et gastralgia eamdem post se trahere valent. 
Causa ejusdem proxima in innormali supra digestio- 
nem innervatione organico-vitali et motoria consti- 
tuenda videtur; quarum ilia ex intercostalis ramis, 
et altera exiis pneumogastricorum speciatim adduci 
fertur, alterutra turn utraque ad secretionem succi 
gastrici perturbandam imminuendamque apta ex 
experimentis demonstrata. 

Ex quibus consequitur dyspepsiam alterutrius 
nervi affectum esse posse, sed potissimum inlercosta- 
lis. Horum vero erethismus , modo irritcttio conge¬ 
stion , modo asthenia, innormalitatem innei vationis 
portendunt. 

(16. Diagnosis ac prognosis. — Dyspepsia ex labo- 
riosa, tarda, imperfecta digestione citramorbum al- 
terum essentialem cognoscitur. Simplex manet, do¬ 
nee limites suos non excedit, nam in gastralgiain vel 
gastritidem chronicam facile transit, uti harurn se¬ 
quela frequenter est. -*■ Simplex, molestum, diulur- 
num morbum, vires universales pessumdantem si- 
slit; contra illegitima, phlogistica, vel eo pejus 
cancri symptomatica, ominosa redditur. 

67. Therapia.In omni dyspepsiae varietate, 
eadem praesidia non conveniunt. Yigenti enim erc- 
thismo nerveo ventriculi, jam gelida, mox tempe- 
rantia, uti aqua amygdalarum amararum, emulsum 
hyosciami seminum, et aquae acidulo-carbonosae 
succurrunt. Occurrente irritatione con^estitia , san- 

guisugium etiam iteratum postulatur. Contra in ven- 
triculi asthenia, amaro-tonica blanda, ceu infusum 
florum trifolii fibrini, ligni quassiae amarae, ab- 
sinthii, tinctura rhabarbari aquosa, et chinacea 
opem afFerunt. Congruum inde regimen, in omnibus 
vitae necessitudinibus moderalio, et adversitalum 
moralium fuga aut rationalis tolerantia, dyspepsiae 
medendae, et avertendae conferunt. 

Articulus 2. 

Vomitus. — Ileus nervosus. 

68. Praecedentibus nausea et sensu animi deli- 
quescentis, cum totius corporis malo afFectu, ver- 
tiginibus, horroribus, vomituritio, vomitus accidere 
consuescunt. Excitatur nempe motus inversus ven- 
triculi, aesophagi , ac pharyngis, per quern adju- 
vante musculorum abdominalium contractione re- 
jiciuntur quae in ventriculo continentur. 

63. Vomitus ab expulsorum natura scibuvralis , 

mucosus, gastrico-biliosus, porraceus , nidorosus , 

etc., dicitur. Vacuo autem stomacho, vomitus sic¬ 
cus gignitur. 

70. Vomitus symptoma commune est irritationis 

3 

atque phlogosis ventriculi: ac primus subnomen ac- 
cipit potentiae irritantis ex qua provocatur. Idem 
nonnunquam sjmptomaticus vel sympathicus cere¬ 
bri, aut medullae spinalis laesionum, praecipue corn- 
motionum accidit. Nec inficiari potest aliquando ob 
hypercinesiarn ventriculi, primarium ac substanti- 
vum contingere. Salutaris et criticus nec praeter- 
mitlendus. 

71 . Concomitantia. — Ad vomitum proni expe- 
riuntur, anxietatem praecordialem, pectoris oppres- 
sionem, dyspnaeam, cardiopalmum, saepe obfuscatio- 
nem sensuum, ac tremorem universalem, deinde ru- 
ctus, motus sublevationis ad epigastrium, copiosam 
salivationem et expuitionem, ac demum evomitio- 
nem, post quam prostratio virium universalis rema- 
net, quam somnus instaurans saepe componit. 

/2. Causscie .— Nimia totius systemalis nervei ac 
praesertim ventriculi sensibilitas, itemque irritabi- 
litas, ad vomitum opportunitatem constituunt. Hunc 
excitant praeter sordes quascumque, ingrati sa- 
pores, nauseabunda alimenta, emetica, purgantia,et 
pharmaca quaevis pravi gustus, vel idiosyncrasiae 
contraria ; atque citra has immediatas causas, ner¬ 
vorum ministerio, graviditalis initium, vehementes 
animi conturbaliones, ac motus corporis in navi, e- 
tiamque rheda; insuper commotiones cerebrales , 
spinales, aliaeque in ventriculi nervos reflexae; e qui- 
bus postremis vomitus praecipue nervosus produci 
colligitur. Caussa proxima vomitus in pneumo- 
gastricorum ramis gastricis, erethismo, irritatione 

tactis, qua parle inotorii sunt, quaerenda plerumque 

ducitur. non exclnso alias intercostali in vomitu sym- 

pathice excito a neurosibus spinalibus vel plexus 

solaiis, quemadmodum in vomitu nephritico, hy- 
stherico, etc. 


73. Diagnosis et prognosis. — Vomitus per se 

patet, sed cujus naturae sit, et an priinarius vel 

symptomaticus , vel sympathicus occurrat, decerni 

piaestat. Id retineas, vornitum nervosum vacuo 

potius stomacho accidere, periodicum saepe esse, at- 

que sedantibus, modificantibus, vel alterantibus, re* 

vulsivis, subigi. — Vomitus sponte promotus ad in- 

congi ua iepellenda, curatorius est. Crisim aliquando 

inolitut sympathice excitus. Habitualis et invete- 

ratus remediis diu obsistit. Vomitus foetidoi urn , 

corruptorum, vitium organicum ventriculi, aut vi- 

sceium circumpositorum in suspicionem ponit, ac 
saepe revelat. 


74. Therapia. —Vomitus vornitum curat ex Hip- 
pocratis dicto, si ventriculum obsideant sordes ; hie 
ideo per se ineptus, blande fovendus. Curalio sym¬ 
ptomatic! et sympathici ad morbum praecipuum 
dirigenda, vomitu pallialo sedantium o|>e si vehe- 
mentior fuerit. Vomitus autem nervosus pro hy- 

percinesiae gradu aggrediendus sanguinis etiam mis- 
sionibus generalibus, atque praesertim sanguisugio 
epigastrico, aut unis extractis hyosciami nigri, aco- 
niti napelli, cicutae, ac singillatim magisterio bis- 
muthi (subnitrate bismuthi); quibus palmam exlol- 
lunt opiata, cum ex mobilitate nervea procedat. 

75. Utilem alias concursum praestat, irno vomi- 
tum sistunt aquae carbonizatae effervescentes, uti 
selteriana, alterave, citrico, aut alio grato sapore 
praeditae, gazeuses vulgo dictae; quarum repe- 
tenda actio est a gaz acidi carbonici temperante vi, 
spasmum ventriculi compescente. Cui efFectui effe- 
rendo nonnunquam sufficiunt una gelida, vel aquae 
cyanogenatae, arnygdalarum amararum , dilutae et 
edulcoratae. 

76. Cum a nimis acido vel alkalino succo gastrico 
nervos ventriculi percellente vomitus proficisci 
dignoscatur, non alia ratione quam neutralizanti- 
bus, primum magnesia principe, alterum succo 
citrico, vel acetico, vel aqua acido-carbonico sa- 
tura, sistitur. Pertinax et jam inveteralus vomi¬ 
tus, nisi a vitio organico pendeat, epispasticis ad 
epigastrium applicitis quondam dispellitur , ut con¬ 
stat ex Tommasinii, alioruraque observatis. Vomitus 
et ipse ex processu organico fotus epispasticis quo- 
que, cauteriis, fonticulis novum morbosum proces- 
sum revulsivum creantibus, ac palliativis internis, 
ad tempus saltern moderatur. 

77. Ileus nervosus non alio modo ac vomitus pro- 
duci censetur: nimirum per motum antiperistalticum 
intestinorum. Hunc enleroideae intususceptiones , 
herniae secundariae, ac vomitus stercoracei, lace- 
rationes intestinorum consequuntur. Ileum provo- 
cant interdum venena, ac ingesta depravata, atque 
nunc dirissima enteralgia, hystherica passio, et 
perturbationes nervosae gravissimae. Ex abnormi 

aclione intercoslalis, turn et ilia pneumogaslrici lit 
motorii adjecta per reflexionem, ileum nervosum 
provocari, autumatur. 

78. Tam ominoso et horrendo morbo sedando, ma- 
ctet clinicus ex qua causa reipsa proficiscalur. Cum 
enim ab ingestis provocetur, demulcentia, oleosa 
purgantia, clysmata emollientia ad rern faciunt. Ex 
tumultu nervosoexcitus, nuncprompta sanguinis mis¬ 
sioned sanguisugio abdominali, nunc fotibus, cala- 
plasmatibus oleo hyosciamid atropae belladonnae ir- 
roratis, ac balneis tepenlibuSdetiamque sedativis, turn 
narcoticis, opiatis ad usum internum compescitur. 
Intususceptioni junctus, velab eadem genitus, emol- 
lientibus ac sedantibus, vel utalii yoluntd plumbo, 
stamnOd metallicis, ob propriam gravitatem agentibus 
tolli fertur. Herniae in causam occurrq^id juxta artis 
ch irurgicae praecepta providendum. 

CAPUT II. 

Neuropathiae apparatus uro-genitalis. 

/9. Quolidiana observatione edocemui’d ubi syste- 
ma nerveum perturbatur, urinas copia et qualitate 
mutari, scilicet augeri utplurimumj et aqueas emitti, 
sic ut inter vulgaria neurosium signa; ex consensu 
clinicorum, reponantur. Exinde patet quocumque 
mediato ministerio id accidat, sub immediato ner¬ 
vorum organicorum influxu, urinam praeternaturam 
secerni; quod aliunde experimenlis data opera insti¬ 
tuted Krimmer, Muller et Pepers, atque Valenlini 

demonslrarunt. Colligiiur hinc eliain , cur celebres 
viri originem quandoque nervosam diabetis tuili 
sint, ac opium ejusque praeparata, ad versus exalta- 
verint: ut e converso suppressionem ac relentionem 
urinarum ex caussa nervosa centris vel nervis inhae- 
rente pendere aliquando constat. 

80. Compertum pa l iter est quam nerveum syste- 
raa in spermatis secretionem et ejaculalionem inllual; 
quantumque in apparalum generationis foemineum, 
dominium exerceat. Utrumque recolitur vel ab ef- 
fectibus quos obscoenae cogitationes, effigies, ac 
erotici affectus in genitalibus provocant: turn ab 
aphrodisiacorum quorumdam actione medullam spi- 
nalem et nervos directe percellente : cum ex quibus- 
dam morbis cerebello - rachideis ; sub quibus copio- 
sius parari sperma,vel etiam indole fortasse mutari, 
atque satjriasim, nymphomaniam, pollutiones exci- 
tari, observatio testatur. Vicissim ob aslheniam ner¬ 
vosam , vel et ob severam continentiam languere vires 
organico - vitales ejusdem apparatus, hinc proprias 
secretiones imminui, ac deraum inertiam, atrophiam 
partium subsequi, narratur. Quare exaltationi ner- 
veo-genitali moderandae, emendatio morum,regimen 
temperans, et localis frigidorum admotio primam 
operam praeslant; alteramque efficaciorein sedantia 
specifica pollicentur. Contra, victus analepticus , 
et aromatiea , balsamica innervationem ad geni¬ 
talia promovent. Sed de his iterum cum aherra- 
tionibus sensus aphrodisiaci dicemus. 



CAPUT III. 


INeuropathiae systematis sanguinei. 

* 

81. Interdum cor et vasa rnajora, itemque minora 
atque capillaria, laesiones innervationis experiri jam 
Morgagni et Senac, atque nuperius Piorry,Boulliaud, 
aliique plures animadverterunt. Iis accensentur i° 
neuropalhiae cardiacae, idest cardiopalmus, lypothi- 
mia, syncope; neuropathiae arteriarum, vena- 
rum, atque capillarium. Cerebrum et medulla spi¬ 
nalis nervorum ministerio supremum influxum in 
systema universum exercenl: imrnediatum vero sur- 
culi pneumogastricorum ad cor et majora vasa dif¬ 
fusive intercostales potissimumad vasa omnia, ideo- 
que ad sanguinis cireuitionem ac multiplices actus 
vasorum regendos designati adferunt; quemadmo- 
dum praeter anatomem, experimenta Magendie et 
Dupuytren, Brachet et Valenlini luculenter demon- 
strant. Quapropler in neuropalhiis systematis san¬ 
guinei , laesiones praesertim nervi intercostalis ex- 
pensuri sumus. 

Articulus I. 

Car di op a l in u s. 

82. Cardiopalmus idem est ac cordis palpitatio, 
vel exageratio rnotuum cordis. Symptoma frequen- 
tius, ac nonnumquam morbus essentialis. 

83. Constitutive!. — Cordis motus abnormes, con- 
citati, in regione cardiaca et circumambientibus 
thoracem validis ictibus percutientes, cumpulsuum 
aucta vi et inaequalitate, cumque anxietate prae- 
cordiali, dyspnaea, aliisque pathematibus, acincon- 
vulsiones lypolhimiam saepe finientes, morbosum 
cardiopalmum adesse significant. 

84. ( iaidiopaluius indivulsns ferme est a cardio- 
pericarditide, a pyrexiis et a phlegmasiis vehemen* 
tioribus, dilfusis, nec non inconstanter a vitiis organi- 
ciscordis; turn hyslheriasim,hypochondriasim,chlo- 
rosim, et aiFeclus propemodum omnes nervosos pas¬ 
sim comitatur. Verumtarnen ex animi commolionibus, 
nec non aliquando ex speciali nervorum cardiacorum 
afiectione cardiopalmus primarius vel essentialis, 
reipsa nervosus excitatur, et hie sponte recurrit. 

8 6. Nervosus hie cardiopalmus per accessus inter- 
diu,noctuveprehendit absque causa saepe manifesto, 
et copiosa suborienle cutanea transpiratione utplu- 
rimum cessat: nunc prorsus abiens, nunc brevi re- 
diturus. 


8b. Causscie. — Cardiopalmo singillatim obnoxii vi- 
vunt irritabili fibra praediti, mobilitate nervea prae- 
stantes, ceu infantes, hypochondriaci , hysthericae, 
chloroticae, turn plethorici aeque ac anhaemici, ct 
vitia cordis organica ferentes. Eidemque occasionem 
Derhibent citra traumaticas pectoris commotiones, 
at. t isto rarior excelsarum almosphaerae regionum, 
idemque calidior, potus ardentes coffeae, theae, alii- 
que ardentes, pharmaca calefacientia, violenla corpo- 

ns exercitia, vehementes animi affectus, speciatim 
laetitia, ira, terror; hinc praedicti morbi, quorum 
symptoma idiopathicum, vel sympathicum se sistit 
cardioplamus. — Hu jus nervosi conjuncta caussa 
nunc nerveo-sthenica, nunc neiveo-asthenica est. 

87. Diagnosis ac prognosis. —Tactui, visui, et 
auditui obvia se praebet cordis palpitatio. Sympto¬ 
matica habebitur qiiae adnotatos rnorbos stipet. Ner¬ 
vosa ex ad verso quae morbo quoque eidem primario 
absente^nerveam originem ac indolemaccuset.—Gra¬ 
vis ad sensum et minax haec passio cardiaca^ vix quam 
metum saepe incutit. Ejus vero intensitas^ conslantia^ 
duratio, in morbis cordis, aliisve eliam, consectario- 
rum plena sunt. Ejusdem unus frequens recursus ; 
quarnvis ex dynamica causa procedat, vitiis cordis 
organicis, specialim aneurysmatibus favet ; nec non 
congestionibus viscerurn majorum ac proximiorum 
ansam praebet. 

88. Therapia.-— Ad cardiopalmum sedandum con- 
ducunt primum quies animi et corporis^ ac stimulo- 
luin omnium remotio. Deinde a plethora ortus car- 
diopalmus^ venae sectionibus ac sanguisugiis ad 
praecordia^ vel ad haemorroidalia vasa institutis 
profligatur. Ab hypercinesia nerveo-musculari geni- 
tus ; depletionibus quoque sanguineis^ et auxilio digi¬ 
talis purpureae, extracti aconiti napelli, vel secalis 

cornuti, vel potionibus aquam coobatam lauro cerasi 
excipientibus, simulque potionibus nitratis,citricis, 
gelidis^ pedetentirn compescitur. Ille pariter legiti- 
maenervosae originissed sthenicus ; extractis ; syrupis 

sedanlibus, et frigidorumad praecordia admotione, 
ac linimentis cyanogeno saturis; turn insuper ferru- 
gineis, ceu lactate,carbonate, sulphate ferri,debel- 
latur. Cum vero ex mobilitate nervea procedat, mix- 
turae cardiacae ex aquis aromaticis factae cum 
additione aetherum, vel tinclurarum aetherearum 
moschi, castorei, laudani liquidi, vel camphorae de- 
rasae, assae foelidae, etc., perfmictorie prosunt; ac 
martiales tincturae radicalem successum pollicentur. 

89. Vix quarn palliativam medelam admittit car- 
diopalmus identidem ob vilia organica cordis, aut 
rnajorum vasorum insurgens; atque huic moderando 
nunc aliqua sanguinis missio nimio stimulo cor exo- 
nerans, nunc hyposthenizantia cardiaca , nunc pa- 
regorica, valent. Prophylaxi cardiopalmi cujusque 
studebit, qui omnia declinet quae vitales cordis vi¬ 
res intendere paria noscuntur. 

Articulus 2. 


Eccljsis — Lypothimia — Syncope. 

90. Cardiopalmo adversantur ecclysis, lypothimia , 
et syncope ; quae gradu tanium inter se differunt. 

91. Ecclysis pro momentanea cordis et viriuin u- 
niversalium defectione sumitur. Lypothimia sive a- 
nimi deliquium vocatur , subitaneus vel pedetentim 
accidens cordis motuum languor ac propemodum de- 
fectus plus minusvedurans, cum pulsibus et respiratio- 

ne fere insensibilibus, cumquecalore primum fugaci, 
dein virium generali resolutione, pallorc faciei, tre- 
more, frigore extremorurn, ac sensuum pene om¬ 
nium imperfecta feriatione. Horum infimus gradus 
syncopem conslituil, quae dicitur abolitio motuum 
cordis indeque respirationis,ac sensuum, et vitalium 
ferme omnium aclionum, mortis imaginem referens. 

92. Ecclysis et lypolhimia fugaces saepe efFecius 
sunt animi pathematum, vel subtraction^ promptae 
stimulorum corporis internorum, sanguinis etc.; 
hinc brevi cessant, ac pedetentim resurgunt pulsus 
et motus cordis, iique respirationis, mox sensus ac 
naturales motus reproducuntur, una superstite ad 
aliquod tempus virium debilitate. 

93. Prodrorna et comitantia sjncopis. — Longior 
esse solet animi et virium defectus in syncope. Haec 
vix ullis prodrornis missis aliquando corripit, quum 
ex improviso et gravissimo animi affectu proce- 
dit. Secus incipit a lypolhimia sensim crescente, 
vel a magna viriumprostratione, capitis gravedine, 
mentis et sensuum externorum obnubilatione, pe¬ 
ctoris constrictione, oppressione, cardiopalmo; sub- 
inde facies pallescit, friget, caput collabitur; modo 
nausea, vomitus prehendunt, et convulsiones, sudo- 
res frigidi thoracem atque caput operiunt; dein lin- 
quet animus, feriantur prorsus sensus, loquela, et 
motus voluntarii, una dum pulsus filiformes, vix 
perceptibiles, aut intermittentes , nulli, uti et defi- 
cientes, rari, respirationis motus redduntur. Hie re¬ 
rum status ad boras saepe durat, mox cessat, ac re- 

vertitur quandoque, sic ut ex iterata syncope ve- 
x’enda mors sit. 

94. Signa necroscopica. — In extinctis per synco- 
pem, cor sanguine turgidum apparet. ni abanhaemia 
provenerit: contra pulmones atquc cerebrum san¬ 
guine ferme vacua reperiuntur; quod jure repetit 
Bichat a suppressa cordis actione, ita ut sanguinem 
ad alia viscera impellere amplius nequeat. 

9o. Caussae. — Exquisitius sentientes, debiles, 
foeminae praesertim hysthericae, gestantes, partu- 
rientes, puellae amenorrhoicae, chloroticae, vel a 
profusis menorrhagiis extenuatae, ac mares hypo- 
chondriaci, nec non morbis cordis organicis labo- 
rantes, in syncopem praesertim inciduntjHanc de¬ 
terminant traumatico modo agentes, vehementes 
ictus, pugillatus ad praecordia, luxationes verte- 
brarum cervicalium, commoliones cephalicae, ra- 
chideae. Dynamice, odores acutiores, vel idiosyn- 
crasiae contrarii, horrendorum, vel antipathicorum 
conspectus, dolor acutissimus, animi pathemala de 
repente corripientia, speciatim gaudiurn inexpecla- 
tum , pavor, terror, moeror gravissimus ; insuper 
ea quaeque cordis vires magnopere debilitant, ceu 
acidum hydrocianicum , digitalis purpurea, altio- 
res emetici doses, hypercathartica, etc. Quibus ad- 
dere oportet retentiones fluxuum sanguineorum, 
turn naturalium cum habitualium, ac eo magis pro- 
fusas haemorrhagias, spermatisejaculationes, febres 
perniciosas, sjncopticas dictas: et obices quosque 
libero sanguinis circuitui trans cor, arterias ma- 

jores, venas cavas 0 pulmones, utpote valvularum 
ossificationes, insuflficientias * coarctationes orificio- 
rum, dilatationes cavitatum, polypos, aliaque con- 
crementa intra cor et vasa degentia: nec non ali- 
quando tubercula pulmonalia. 

98. Causam essentialem syncopis incjuirentes, va- 
r,as protulere sententias, Jamdiu Morgagni convul- 
sionem y aut paralysing cordis sibi finxerat. Quam 
opinionem revocavit Bichat^ cnnctas syncopis pa- 
themata derivans a cessante sanguinis ad cerebrum 
impulsu. Piorry ex adverso censet, a primaria ce¬ 
rebri affectione syncopem jugiter proficisci, Sed 
illaeso saepe cerebro adventat, et ex quocumque 
centre nerveo syncope proveniat, immediatam ner¬ 
vorum cardiacorum affectionem proxime excipit. 
Idcirco caussam immediatam inhaerere cordis nervis 
aut cordi ipso: mediatam tantum ex cerebro^ me¬ 
dulla spinali, aliisve nervis aliquando procedere: 

atque earn in cordis spasmo vel paralysi consistere 
reputamus. 

97. Diagnosis ac prognosis . — Primo intuitu cum 
apoplexia et asphyxia confunditur syncope. Verum 
hanc ab apoplexia secernunt primaria cordis mo- 
tuum ccssatio, et vicissim cordis actio utplurimum 
in apoplexia permanens, aut vix laesa, et aliqua 
utplurimum paralysis. Ab asphyxia aegrius distin- 
guitur j atque haec nonnisi ex indagine specialium 
ejusdem causarum, phaenomenorum successione, ac 
subfusco cutis et faciei praesertim colore, colli tur- 
gore, a syncope discriminabitur.—Tsta vix unquam 


melutn non inculit; attamen in hypochondriacs et 
hysthericis contingens, vel ex sanguinis alteriusve 
humoris insignis missione, jactura, non tamen immo- 
dicis, vix unquam orninosa deprehenditur. Ex cau- 
sis dynamicis, ac praesertim ex immaterialibus animi 
pathematibus inducta, non magis verenda: at rnul- 
tum quae ex vitiis organicis adducitur. Qui enim 
adnotante jam Coo Sene, crebro et fortiter linquun- 
tursine causa manifesta, derepentemoriuntur. Spon- 
taneae hujusmodi syncopes profecto abiiscausis, 
quas hodierna aetas in obscurioribus cordis, aut 
vasorum morbis organicis saepe detegit, produci 
cognoscuntur. 


98. Therapia. — Simul ac ad syncopticum per- 
venit clinicus, ligaturas omnes solvere jubeat, caput 
declive, et brachia elata disponere , faciem frigida 
aqua inspergere, aetherea naribus admovere, ac 
frictiones rudes super artus, et ad praecordia insti- 
tuere. Interea explorabit ipse, an plethora opprimat 
cor, an ex anhaemia defecerit, an sympathice ner- 
yoso alteri affectui, vel irritationi saburrali, ver- 
minosae accesserit, aut idiopathicam nervorum car- 
diacorum affectionem sistat. Quare 1 ° sanguinem 
detrahet; 2° juribus analepticis, calidis ad prae¬ 
cordia fomentis, potionibus cardiacis, vino austero 
vires et sanguinem quo promptius instaurabit; 3° 
prospiciet morbo principali ; 4° antispasmodicis vel 
stimulantibus nervinis utetur, prout ex spasmi vel 
atoniae paralyticae causa productam syncopem no- 
verit. Camphora, assa foetida, valeriana, aetheres, 

opiacea inter prima se offerunt. In aliorum censum 
veniunt grata aromata, alkoolates varii, ammo- 
niaca, moschus, castoreum, etc.; atqne his non 
sufficientibus, nucis vomicae tenuissimum pollen, 
extractum, strichninam parcis et circumspectis do- 
sibus tentabit; prout ad usum externum frictiones 
fient cantharidatae , carnphoratae, ammoniacales 
supra thoracem , synapismata, et rubefacientia, 
vesicantia extemporanea dicta, moxa urenda, ferrum 
candens applicabuntur. His autem omnibus praevalet 
aliquando electricitas polo altero ad cervicem et 
altero ad praecordia, ducta. Nec ullus certo certius 
praetermittet, cum syncope febris perniciosae sym- 
ptoma fuerit, superato vel declinante paroxismo, 
citas et generosas sulphatis chininae doses prae- 
scribere. 

99. Silentein actionem cordis ex hujus vitiis orga- 
nicis renovabunt, modo sanguinis prompta eductio, 
modo exhilarantia, revellentia, excitantia; quorum 
delectus pro varietate adjunctorum fiet. Demum 
recidiva vitabitur, aut retard'abitur, declinatis notis 
ejusdern caussis, et moderato rerum omnium con- 
naturalium usu. 


Articulus 5. 

Neuropathiae arteriarum - venarum - capillarium. 

100 . Nervis organicis arterias, venas, et capillaria 
illaqueari, ac motu vitali proprio instrui, anatomes 

physiologica docet; propterea aberrationibus nervo- 
sis quoque subjacere consequitur. 

101. Indubium saneest quodvasa tumultus cardia- 
cos multoties participent; sed ex observatis etiam 
constat, vasa ipsa quondam suis in motibus et a- 
ctionibus ex proprio morbo perturbari. Atque pri- 
mum arteriae ob intensiorem nerveum influxum 
actuosius pulsant, coarctantur, et irregularibus mo¬ 
tibus agitanlur; bine locum habet hypercinesia ar- 
teriosa, vel spasmus avteriarum, ab auctoribus, et 
speciatim a Laennec, Bouillaud adnotatus. 

102. Subinde aortae hie vel ille tractus, abdomi- 
nalis singillatim, ac ejus praecipui rami, carotides in 
specie, praeter naturam oscillant, ictus moleslos ac 
interdum dolorificos palpationi offerunt, et auscul- 
tationi undulatorium. obscurum motum, aneurysma- 

ticasdilatationessaepe mentientes. Anhaemicae,chlo- 

roticae, hysthericae et hypochondriaci, convalescen- 
tes, dictis hypernormalibus motibus identidem affi- 
ciuntur; quos ad normam potius vevocant sedativa 

praesidia, quam sanguineae detractiones a quibus 
imo non raro augentur. 

103. Rami autem minores pulsum agitatum , dy- 
crotum, inaequalem , intermittentem , decidentem 
praebent, quern a pari nervis lalibrantes, turn prae- 
sertim typhoidea febri affectos ei obtulisse narrat 
Bouillaud. Quapropter medela ad praecipuos ner- 

vosos affectus vincendos directa, pulsus naturalis 
reproducitur. 

104. Spasmo alias corripi videntur arteriae, dum 

a ret ms rnicant, et vix distinctas systoles ac diastoles 
exhibent, simul ac fremitum peculiarem sonornm 
auscultationi perhibent. — Contractili magis fibra 
praediti in adjunclis paullo supra citatis spasmo 
arterioso percelli videntur. Consonum proplerea 
rationi est, ut hie quoque status nervosus arteria- 
I’um, narcoticorurn auxilio, speciatim electivo infuso 
digitalis purpureae, extracto aconiti, balneis te- 
pentibus solvatur. 

lOo. Post yehementes animi affeclus contingit e- 
tiara, ut ex reagentibus circuitus viribus venae pul- 
sent, turgeant, atque nuncconyelli videantur; dum 
e converso ipsaemet ob innervationis defectum in 
febre typhoidaea, in scorbuto, aliisqne cacohaemiis 
tarde moventur, sanguine obruuntur , ac ad haema- 
tosim impares, sanguinem dilutum relinquunt, vel 
reddunt. 

106. Numerosioribus autem nerveis surculis ca- 
pilla ria irretita , ac sub vividiori nervorum influxu 
posita, ex causis dii’ectis vel indirectis, turn physicis 
cum moralibus acrius percelluntur , contrahuntur , 
expandunlur, et multiplicia phoenomena pariunt. 

107. Ipse nempe partium pallor, horror, vel con¬ 
tra turgor, erethismus, ex moralibus causis, vel et ab 
internis animi motibus, quemadmodum a pudore, 
excili, non minus ac primaria irritationis origo, 
nerveam capillarium affectionem inculpant. Hinc 
prae spasmo, capillaria minorem sanguinis copiam 
recipiunt eorumque secretiones, caloricitas, etc. mi- 
nuuntur; ac modo subsequente reaclione expansiva 

augentur. Dum alias ob aneuriam, actus omnes ca- 
pillarium languent, ut in paralysi cum atrophia. 
Praestatinhisce adjunclis primum caussas repellere, 
effectus sedare, deinde temperantibus, vel incitan- 
tibus neuroses capillarium expungere. 

CAPUT IV. 

Neuropathide apparatus respiratorii. 

108. Cum respiratio sit functio organico-animalis, 
sub influxu nervorum pneumogastricorum magis 
quam intercostalium positaest. Idcirco illorurn prae- 
cipue laesiones neuropathias respirationis inferunt. 
Hie tamen neuroses organico-motorias apparatus 
respiratorii speciatim exploraturi sumus, quibus 
asthma nervosum, incubum, et asphyxiam adnu- 
meramus. 

Articulus I. 

Jsthma nervosum. 

109. Asthma respirationis anhelitum reddit. Cum 
ex'aliis caussis nonprocedit sed ex culpa nervorum, 
asthma nervosum dicitur. Respiratio in asthmate esse 
solet violenta, sonora, nunc difficilis,anxia, oppressa. 
Variae hinc ejus species recensentur diversis etiam 
nominibus distinctae: quas pro majori perspicuitate 
seorsim exponemus. 

110- Duas p rotinus aslhmatis nervosi species Laen- 
nec distinxit: quarura primam , asthma sonorum, 
idest cum, respiratione puerili conjunclum; et al¬ 
teram, asthma spasmodicum denominavit. Jam inde 
recepta erat parti tio asthmatis in illud infantum, Mil- 
lav etiam dictum, et in illud adultorum, plerumque 
chronicum. Juvabit denique recolere, asthma alte- 
rum pulmonale, et alterum laiyngo-tracheo-bron- 
chialeesse ; acquondam musculare necommittendum 
fore. 

111. Symptomata asthmatis communia.— Asthma 
quodcumque, excepto sonoro Laennecii, subilo vel 
post enunciatam ab oscitalionibus, pandiculationibus 
et ructibus aereis invasionem, aggreditur constri- 
ctione ac oppressione pectoris, quae cubantem ad 
sedendum, captandum ore aperto aerem cogunl; 
hinc respiratio difficulter trahitur, frequens, anhe- 
losa, brevis, sibilosa, cum ravide pariter sibiloso* 
stertoroso conjuncta. Percussus thorax prae normali 
generatim sonorus detegitur. Interim facies primum 
pallida, jam sulfusa, inflata apparet, illaerymantur 
ocnli, pinnae narium agitantur, vox,loquela praepe- 
diuntur,ac tussis anxietatem augens subnasciturquae 
jnuci densi, filamentosi expulsionem promovet. Post 
insultuin urinae copiosae minguntur, grave, dolens 
caput manet, ac somnus aliquando excipit cum 
plus minusve longa remissione vel intermissione dy- 
spneae; quae tamen minimis decaussis,ac noctu 
praesertim spontanea reddit. 

112, Asthma sonorum Laennecii.— Distinguitur * 

ex abnormi, exaggerala, potius quam difficili respi- 
ralione, et ex sumina respirandi necessitate : ac sono 
thoracico acutiori et respiratione puerili stipatnm 
invenit auctor: turn ex nervosa laesione production 
esse exislimat. Hanc vel in erethismo pneuinoga- 
stricorum, vel in nervis intercostalis feriata actione 
positam esse, ratiocinando adsequitur. Exinde fre- 
quens nimis excitatur sensus inspiralorius vel ob 
exquisiliorem senliendi vim pneumogastricorum, vel 

ob defectum innervalionis organicae in sanguinis 
oxydationem. 

113. Asthma spasmodicum ejusdem auctoris. 
Hoc, spasmo pulmonum tribuitur,et a sonoro differt 
ob incompletam et laboriosam respirationem, ideo- 
queetiam ob multo minorem a thoracis percussione 
sonoreitatem, ac respirationis auscultatae perspi- 
cuitatem. 

it4. Caussae. — Ulramque asthmatis nervosi spe- 
ciem producunt, vehementes animi commoliones, ex- 
cessus venerei, quondam odores peculiares, quaedain 
conditiones almosphaericae, nunc podagra ad pulmo- 
nes repercussa, nunc hypochondriasis, hystheriasis in 
actu. Ex his caussis propterea in nervos agentibus 
cum negativis anatomo-pathologicis signis, collatis, 
alterutrum nervosae laesionis elfectum esse redar- 
guitur.—Quare utrique pellendo, commendantur ea 
quae directe vel indirecte nervos opportuniter affi- 
ciunt; ac primum narcotica ex solanaceis praeser- 
tim deprompta, ut ex datura stramonii, aconito na- 
pello , atropa belladonna, hyosciamo, etc., modo 

cyanogena : modo anlispasinodica , ethaerea, quon- 
dam martialia, chinoidea , interdum emetica,nec 
non electricitatem, magnetismum, cum successu 
adhibuisse, Laennecius refert ; neque inopportu- 
nam oxygenii inspirationem quarnquam ab ipso 
nondum exploratam, in quibusdam adjunctis, cen- 
suit. 

lio. Asthma Millari seu infantile ratione adjun- 
ctorum seorsirn describi quoque postulat. Sjmpto- 
mata.~— Hoc ingruit praeviis catarrhi signis, per 
subitarn e somno excilationem, cum gemitu, cla- 
more, anxietate suffocatoria infantum, voce depressa, 
profunda, sibilosa respiratione, ac sensu oppres- 
sionis pectoralis, aerisque captaiione avida, prout 
celeriter et inaequaliter micant cor et arteriae, 
extrema frigent, turgida, livida evadit facies, oculi 
prominent, collum inflatur; atque hie status per 
horae 124-1/2 durat, et resolvitur per slernuta- 
lionem, ructus, vomilum , alvique excretionem. 

f £G. Novus insultus recurrere solet post horas 

12, 24, aut dies 1, 2, 5, 4; quin tamen intervalli 

tempore penitus libera fiat respiratio; imo anxii , 
moesti, debiles, languidi infantuli manent, quo 
gravius periculum sustulerunt, quo viciniores in¬ 
sultus acciderunt. Ex gravioribus, iteratis accessibus, 
pectus maxime opprimitur, et convulsioncs genera- 
les saepe adduntur, inter quas aegrotuli plerumque 
occumbunt. 

117. Necroscopia horum puerorum, signa inflam- 
mationis raro praebuit, imo pallidam viarum ae- 

rearum mucosam, aut vix quam punctulis rubescen- 
tibus notatam reperiit. 

118. Cciussae.— Truculenius hie mprbus corripit 
potissimum infantes a 1° ad 10 um aetatis annum, turn 
eos constitutione sensiliori, irritabiliori, cum te- 
nuiori organismo instructos. Excilatur a corporis 
refrigerio, ab aeris subitis vicibus aereas vias per- 
cellentibus; nunc a saburra gastrica aut verminosa 
per consensum; nunc vero ex vitiis orsanicis cordis 1 

. o * 

majorumque vasorum, cyanosim eodem tempore 

inferentibus. 


119. Ilujusceasthmatis caussa proxima in dyspnea - 
monervia ponenda videtur; circa quam consentientes 
habemus, Millar, Wichmann, Vogel, Lentin, J. P. 
Frank, Huffeland, Richter, Raimann; etsi dissentien- 
tes se exhibeant Autenrieth, Conradi, J. Frank et Al¬ 
bers, qui tracheitidem inculpant. Ab hac tamen illtid 
sejungunt: praelecti ab asthmate infantes delicatuli, 


sensiliores, contra a tracheitide robustiores.plethori- 
ci; leniter catarrhosa in initio asthmatis phoenomena, 
deinde nervosa, ac ejus brevis duratio absque febre: 
et vicissim continuus, magis permanens, phlogisticus 
tracheitidis apparatus 5 spasmi 5 convulsiones remit- 
lentes ut et intermittentes in asthmate vias aereas 
obstringentes : dolor et ardor ex ad verso in tra¬ 
cheitide: nulla, aut secundaria phlogosis vestigia 
ab asthmate ; constantia et essentialia ex trachei¬ 
tide; ac demuminhac antiphlogisticorum proficuus 
usus, et in asthmate ille potius antispasmodicoruin, 
vel specificorum. aliorumve. 

120 . Diagnosis ac prognosis. — Ex specialisms 
hujus constitutivis symptomatibus, atque ex inva- 
sionis modo, duratione , terminatione eruitur. — 
Asthma Millari periculo plenum est ob facilem ejus 
in asphyxiam et apoplexiatn transitum. Periculi 
autem gradus ab intensitate, duratione et recidiva 
accessuum, nec non ab aegrotulorum conditionibus 
privis ernetiendi. 

121. Therapia.-— In curatione asthmalis infantilis 
exulanda esse antiphlogistica, ut antispasmodicis 
locus fiat, Millar et Wichmann absolute nimis prae- 
ceperunt. Supremus enim erethismi nervosi gradus 
phlogosi proximus, vel haec ab eo jam producta, 
ilia non prorsus respuunt. Imo praeparata hyosciami, 
belladonnae, stramonii, quae vim nerveam infrin- 
gunt, generatim commendantur. Quod si nervea 
fibra sustinenda sit, vel peculiariter afficienda, li- 
benter Millar et Wichmann adhaeremus praescri- 
bentibus assam foelidam ore vel recto excipiendam, 
moschum, oleum cajeput cum sacharo, radicem Va¬ 
lerianae, extractum, valerianates, spiritum cornu 
cervi succinati in aptis vehiculis, vel et opiata va- 
ria infanlibus accommodata. Ulriusque generis prae- 
sidiis sulphur auratum anlimonii utiliter addi, 
iidem narrant. 

122. Ad usum externum laudanlur pariter e- 

mollientia cataplasmata, collo, pectori apponenda, 
et balnea partialia ac generalia tepentia: nunc 
pediluvia irritantia , et vesicantia , pustulantia, 
rubefacientia , thoraci, brachiis applicanda : re- 

rnotis iuterea , demtisque cognitis morbi caussis. 

123 . Asthma, spasmodicum adultorum. —Hoc cliam. 
ob peculiaria rationum momenta peculiariler expo- 
nendum, Symptomata. Virili in aetate com'piens 
asthma, incipere solet post ciborum ingestionein ab 
obtuso, pressorio dolore ad epigastrium, cum nausea, 
vomituritione, frequenti expuilione, cephalalgia gra- 
vativa, cutisque pruritu. Sensus inde constriclionis 
et oppressionis pectoralis suffocationem minitans o- 
ritur, qui magnam dyspnaeam inducit, ut asthmaticus 
electo surgat, vel erecto trunco insideat, fenestris, 
januisque apertis obviam aeri eat. Vox fere inter- 
cipitur , respiratio anhelosa , stertorosa redditur , 
pulsus inaequales, irregulares Hunt, vultuosa facies 
livescit, ac turget una dum collum: oculi promi¬ 
nent: artus frigent: urinae aqueae, vel nullae sub 
insultu minguntur: sistuntur quandoque motus cor¬ 
dis et respirationis, ac in lypolhimiam accessus fi- 
nem habet. Nunc vero tussis ac vomitus insurgunt, 
quibuscum strepitu mucosa congeries ejicitur, hinc 
defatigalus asthmaticus somno cedit, per quern ca- 
lor augetur, sudor aequalis erumpit, et urinae co- 
loratiores emergunt, dum solvitur prorsus omnis 
spasmus. 

124. Asthma hujusmodi recursds quoq,ue patitur, 
qui modo per diem, modo per noctem reproducuntur, 
interposito hebdomadae unius, alterae, vel et men- 
sium plurium spatio, et aequinocliis saepe exceplis, 
ad annos diffuso. Malo contra hito, pluries accidit , 
ut progressu temporis crcbriores reddantur acces- 

sus, usqtlequo asthma continuum remittens evadit. 

125. Caussae. — Ad asthma virile contrahendum 
efferunt quidam dispositionem haereditariam vel 
congenitam, quam revelant mala pectoris conforma- 
tio, et consueta respiratio difficilis, anhelosa, brevis, 
ex vitio aliquando organico. Aquisilam saepe gerunt 
mares hypochondriac!, foeminae hysthericae, turn 
morbos graves pectoris non prorsus solutos passi. 
Delectatur morbus autumno et vere, turn in cli- 
matibus, locisque frigidis ac humidis. Mechanicam 
occasionem eidem praestant fractura, luxatio, cur¬ 
vature vertebrarum, costarum ac sterni , ipsaque 
ossificatio cartilaginum costalium, et saepe numero 
vitia organica cordis, majorum vasorum, organorum 
respiranlium atque eorumdemabdominalium. Dyna- 
micam sufficiunt, aer frigidus et humidus,idemqueim- 
purus; pulveres subtiles inspirati: nimietas esculento- 
rum ac poculentorum singillatim stimulantium: vehe- 
mentiores corporis molus, cursus, ascensiones loco- 
rum acclivium ; hinc etiam animi commotiones, pro- 
fusae evacuationes praesertim succorum genitalium, 
et aliorum I'etentiones. His adjunges morbos plures 
seorsim thoracicos, qui asthma symptomaticum vel 
secundarium gignunt. 

126. Liquet ex allatis, non unam eamdemque ju- 
giter esse caussam immediatam asthmatis adultorum, 
sed nervis modo inhaerere, ut in asthmate primario 
etiamque sympathico ; aliam et quidern variam of- 
ferre, modo pulmonum congestionem, oedema, em¬ 
physema, etc.; ac modo vitium organicum cordis, et 

speciatim aortici arcus aneurysma (*), ossificationes, 

aliudque. 

127. Diagnosis .—Ardua magisque mornenlosa no- 
tio caussac specialis quatn morbi; hicenim ex poiio- 
ribus constitutivis signis non aegre decernitur. Ilia 
vero, nonnisi accurata indagine et rationali synthe- 
tica plurium symptornatnm compositione, caussam 
quampiam prae aliis indicantium, conjici potent. 
Prognosis.— Vulgaris opinio est, ut asthmatici diu 
vivant; quod exeinplis non paucis demonstratur. 
Verum asihmalicorum sortem ex morbi caussis, in- 
tensitate, continuitate, recursibus, et ex singula- 
ribus adjunetis pendere obviura prorsus est. Asphy¬ 
xia et apoplexia ab asthmale verendae; atque ex 
hoc ipso, emphysema pulmonale, hydrolhorax , et 
aneurysmata, e quibus idem aliquando producitur, 
etiam consequuntur. 

128. Therapia. — Alia vigenti insultu palliativa, 
et alia radicalis aptatur. Ingruente vel jam urgente 
asthmate, aeri puro et libero viae aperiendae: ve- 
stes omnes solvendae: trnncus erigendus: ac raio 
parcendum sanguinis detraciionibus ad circuitionem 
et respirationem expediendas: uti et ad retardandum 
sanguinis ad pulmones aflluxum, ligaturara artibus 
inferioribus cum emolumento inflixisse narrat cum 
aliis Jolly. Eodern tempore uncturae, friciiones aro- 

(*) Duobus ab hincannis exemplurn nobis protulit Clinicum Institu- 
turn in Yeterinario luilite multiloculatumaneurysma arcus aortaegercnte, 
qui post multos astbmatis a pluribus annis ipsum prehendcntis accessus, 
asphycticus occubuit. Consiinileobservatum a cl. collcga Carmagnola, in 
sua de asthmate inaugural! disscrtationeacutissimus Collcgii Doctor Kuatti 
mcmorat. 



maticae, aethereae supra thoracem peractae utili T 
tatenon destituuntur. Prosunt interim potiones a- 
quae calidae, turn aquae ex pane usto carbonizato, 
addito nitri aut carbonatis ammoniacae pauxillo, ut 
in semetipso expertus est Floyer. Postea mens con- 
vertenda ad sedantia quae magis electivam vim in 
nervos organorum respirantium exercent: ex quibus 
laudantur fumus haustus e fistulis foliorum exsicca- 
torum dalurae stramonii, atropae belladonnae, etiam- 
que pruni laurocerasi; vel ex iisdem parata extracta 
in solutionis, pillularum formam propinata. 

129. His parum levantibus, praesidia antagonisti- 
ca et revellentia opem saepe atFerre traduntur, nempe 
pomata stibiata thoraci inuncta, pix burgundica cam- 
pharata, cantharidata, ceratum epispasticum, eidem 
applicita, turn vesicantia brachiis, suris, pediluvia 
acria; nec non electro-magnetica actio thoracis pa- 
rielibus illata ^ proficua ex templo refertur. 

130. Moderato vel devicto asthmate, incumbit cli- 
nico munus ejusdem recidivae maximepi aecavendae, 
quod non semel et ad tempus saltern obtinetur: victus 
sobrietate: domicilio electo in aere puro, sicco et 
aperto: blandis corporis exercitiis: quiete et pro- 
phylacticis subsidiis variis pro asthmatis indole , 
caussis, adjunctis; curato, ut evacuationes quae- 
cumque naturales ac habituales secundum ordi- 
nem serventur, vel restituantur: nunc sanguine e 
vena detracto, vel sanguisugii ope, nunc purgan- 
tium,diureticorum, diaphoreticorum usu.Hissi opus 
est, superaddenda , quae vilium aliquod humorale 



6 o 

emendare, vel ad cutim vocare et circumscribere va¬ 
lent; quos effectus longa depurativorum idoneorum 
adhibitio, et cauteria praestant.Haec postrema insul- 
tus potissimum asthmatis ex vitio organico provo- 
catos, assidua quam alnnt revulsione. praevertnnt 
vel rariores reddunt: si praeserliin adjungantur spe¬ 
cials palliativa, et hygiene severa. 

Articulus 2. 

Incubus. 

% 

131. Ut asthma nocturnum somni tempore prae- 
hendens, spectaiur quoque incubus. Definitur autem 
sensus ponderis opprimentis regionem thoracico-e- 
pigastricam, ac respirationem , loquelam et motum 
adimentis, cum subila et maxime auxia e sorano ex- 
citatione. Ephialtes graece nuncupatur, ac veluti si 
abanimante, persona super pectus cubante , pre- 
mente inducatur, gallice cauchemar, vernaculo cal- 
caveja dicitur. 

132. Sjmptomata.-— Incubi dum expel’giscuntur, 
ejulatum, clamorem saepe emittunt, ac per aliquot 
minuta loqui nequeunt, anhelantes sunt, cardiopal- 
mo afficiuntur, magnam prostrationem yirium per- 
cipiunt, ac dum accessus resolvitur, in sudorem 
conjiciuntur. Dum sornnia terrifica ducunlur , incu¬ 
bus aliquando contingit: adeo ut ncuresthaesiarum 
cevebralium symplomaticus quandoque videalur. 

133. Caussae. — Subjacent incubo nervis prae- 

stantes, hypochondriaci et hysthericae, plethorici 
etiam ; nec non digestionis vitiis laboranles. Ansam 
ei praebent vehementes anitni affectus, labores men¬ 
tis corporisve nimis protract i, coena plenior, aereo- 
rum fluidorum in stomacho evolutio , silentes eva- 
cuationes naturales aut habituales, ac quandoque 
unus decubitus dorsalis. Caussa ejusdem proxima in 
feriata pneumogastricorum actione ex conditione 
nervea, vel hyperhaemica cardio-pulmonali, vel ga- 
strico-nervea, considere putatur. 

154. Diagnosis ac prognosis . — Finitimqs incu¬ 
bus est cum asthmate, et angina pectoris . Sed vigi¬ 
lantes asthma quoque corripit, incubus tantum dor- 
mientes: vox, loquela in hoc haerent, motus loco- 
motivi vetantur, non in illo. Dolor saepe acutus, ex 
cordis regione ad brachium laevum diffusus cum 
hujus torpore, anginam pectoris stipat et denotat: 
quam cordis specialem neuralgiam vel intercosto- 
brachialem esse, plurima evincunt; dum incubus af¬ 
fectum nervosum pulmonalem vero dolorehaud sti- 
paturn refert. — Incubus terrorem incutit, raro vi¬ 
tae periculum. 

135. Therapia . —Parca coena, decubitu laterali po- 
tissimumdextero,libera menteetcorpore pacato, som- 
nus aggressus fitlevis, ac incubus praevertilur. Cum 
vero oporteat, sanguis detrahendus: saburrae ever- 
rendae: nervi sedandi: et rectus hygienicorum usus 
faciendus. Perscrutato somniorum terrificorum fon- 
te, in cerebro vel in aliis organis sito, consentaneo 
modo, directo aeque ac indirecto, iis occurrendum. 

Articulus 3. 

t 

Asphyxia. 

136. Asphyxia ex vi vocis , cessationem pulsus si- 
gniticat; consuetudinis tamen caussa, pro feriatione 
respirationis sumitur. Cum autem vita exlrauterina 
a respiratione indesinenter sustineatur, hicc asphy¬ 
xia dicitur defeclus respirationis, indeque circuitus 
sanguinis, ac sensuum, motuumque omnium vita- 
lium, mortem simulans. Quare Mors apparens ex 
pulmonurn causa, quoque vocatur. 

137. Nervi respirationis actibus quoque praesunt, 
acpropterea in asphyxia primario vel secundario af- 
ficiuntur, sic ut inter neuropathias locum non pror- 
sus immerilum eamdem occupare censeamus. Atta- 
men capta opportunitate, ipsam sub omni intuitu 
expendemus. 

138. Asphyxia quadruplici praesertim rnodo produ- 
citur; i°eximpedito aeris ad pulmones accessu, vel 
deficientia; a 0 ex gaz irrespirabilibus, aut deleteriis 
inspiratis; 3° ex bulbi cerebralis aut medullae spi¬ 
nalis, aut nervorum gravi laesione, propter quam 
nervosus infiuxus ei supprimatur; 4° ex pulmonurn 
hyperhaemia, vel asthenia, inducta- 

139. Ad primam asphyxiae speciem pertinent, ilia 
submersorum, ilia strangulatorum, ilia sufFocatorum 
a pressione thoracis, et ex aeris defeclu sub telluris, 
nivis, ruderum quorumvis massa, vel ex spasmo vio- 
lento musculorum thoracicorum, etc. Ad alteram re- 

vocantur asphyxiae ab aere peregrinis gaz inquinato 
utgaz acido-carbonico, hydrogenio carbonato, oxydo 
carbonii, carbonate ammoniacali, azoto, protoxydo 
azoti, hydrosulphate ammoniacali, aliisque, vel ad 
haematosim ferendam imparibus, vel vitiatam gignen- 
tibus. Tertia asphyxiae species ex gravibus medullae 
oblungatae, aut cervico-spinalis laesionibus trauma- 
licis velspontaneis proficiscitur. Haec repetenda duci- 
tur vel ex sensu pneumogastficorum respiralorio suf- 
flaminato, hinc illo accessoriorum et spinalium per 
reflexionem negato, vel ex spasmo aut paralysi pulmo- 
nura ; iteinque musculorum respiratoriorum. Quarta 
species comprehendit asphyxiam congelatorum,neo¬ 
natorum , et asthenicam. 

140. Sjmptomata. —- Asphyxiam raro subitaneam 
praeindicant, anxietas pectoris, sensus constrictionis 
ad sternum et ad laryngen, pandiculationes, oscita- 
tiones, gravedo capitis, vertigines, obfuscationes sen- 
suum internorum et externorum, atque vacillatio 
niotuum; deinde respiratio suspenditur, vel prope- 
modum imperceptibilis fit, pulsus deficiunt, calore 
tamen superstite, nec non partium naturali flexilitate; 
interim dum facies tumida, violacea, plumbea evadit, 
oculi prominent, lacrymosi fiunt, turgent venae 
jugulares, et artus lividi, echimomatici redduntur. 
Successio autem phoenomenorum variat, ac plus 

minusve prompta contingit, pro caussarum diversi- 
tate et asphyxiae specie. 

141. Signa necroscopica. — Differunt quoque re- 
perta cadaverica asphycticorum , prout morbus di- 





64 

versimode producitur. Generatim mucus spumescens 
fauces et vias aereas obsidet; harum mucosa nunc 
pallida, nunc rubra, fusca detegitur; epiglottis 
erecta cernitur: pulmones turgidi ac Iividi se pro- 
dunt; cor nunc sanguine vacuum , nunc turgiduin 
prout subita vel lenta fuit asphyxia; ac sanguis 
nigricans, plerumque dilutus in venis fere omnibus, 
ac speciatim in vena portarum, inque venis jugula- 
ribus et sinubus cerebralibus collectus invenitur. Ri- 
giditas cadaverica discrimina etiam offert juxta a- 
sphyxiae speciem, durationem, et loci temperiem. 

142. Caussae,’** Neonati, rachitici, asthmatici, hy- 
pochondriaci, hyslhericae, et vitia pulmonum, cor¬ 
dis, ac majorum vasorum gerentes in asphyxiam proni 
sunt. Hanc insuper ob simplicem aeris defectum in- 
ducunt, submersio in aquis, interceptio sub tellure, 
culcitis, stragulis, etc.; compressio thoracis ac im- 
permeabilitas aeri ex rebus circumposilis quibus- 
que, puta telluris, nivis, domus ruderum ponde- 
re, vel ab hominum turba: strangulationis varii 
modi, et obstacuia quaeque aeris intra oris cavum, 
laryngem, tracheam, pulmones ingressui, uti externi 
colli tumores, et interni tonsillarum, aut intra laryn¬ 
gem, tracheam siti, ibidemque pseudomembranae; 
nunc emphysema pulmonum interlobulare, hydro¬ 
thorax, ac tumores ingentes abdominis. Asphyxiam 
ex vitiata haematosi, praedicta gaz irrespirabilia 
gignunt. Traumaticae, nunc dynamico-organicae 
laesiones bulbi cerebralis, spinalis, aut nervorum 
a praegressa phlogosi, haemorrhagia, harumque 




65 

consectariis illatae, nervosum influxum respiralioni 
adimentes, lethalem saepe asphyxiam inferunt. Nec 
omittendae demum caussae haemormesim pulmona¬ 
le m- vel astheniam producentes, ceu gravissimae 
animi commotiones, frigus intensurn, et languor 
vitalis neonatorum praecocium , vel debilium. 

143. Quapropter causa proxima asphyxiae, modo 
ab immutato sanguine venoso, modo ab eodem pe- 
culiariter vitiato, cujus de causa nerveum systema 
secundario mulctetur ac sydereturj modo a laesione 
primariacentrorurn aut nervorum respiralioni farnu- 
lantium innervationem suspendente vel delente con- 
sliluitur j modo ab impedila vel deliciente actione 
organico-vitali pulmonum ex hyperhaemia vel de¬ 
bilitate. 


144. Diagnosis ac prognosis. — Respiratio imper- 
ceptibilis aut nulla cum silentio omnium functionum 
animalium et organicarum, asphyxiam prima fronte 
indicat. Hanc vero confirmant et distinguunt a syn¬ 
cope cum cpia plura habet communia, notio causa- 


rum specialium, primaria respirationis feriatio, tu- 
menset livida facies, ac alia externa, internave signa 
praedominium sanguinis venosi ostendentia.'— Quod 


ad spem vitae reproducendae attinet, ipsa major 
est quo minus perfecta, quo recentior asphyxia, et 
ab obstaculis respirationis, potiusquam a gaz irre- 
spirabilibus aut deleteriis producta fuerit. 


14a. Therapia.— Ut prompta et rationalis asphy¬ 
xiae curatio suscipiatur, ad tria potissimum atlen- 
dendum : ad obices, si qui sunt, aeri in pulmones 

tollendos; ad aerem purum suppedilandum, eliam- 
que insuiilandum; et ad pulmonum , ac partium o- 
pitulantium actionem 
indicalionibus pro asphyxiae varietate diversimode 
satisfaciendum. 


syderatam revocandam. His 


14(». At protinusad asphycticorum vitam excitan- 
dam , vel ab extinctione tuendam , fricliones siccas, 
etiamque aethereas supra artus, ac thoracem pera- 
gere: aetheres, ammoniacam, ac quaeque spirilnosa 
volalilia, et singillatim sternutatoria naribus appo- 
nere : clysteres aromaticos injicere : electricos ictus 
supra thoracem, ac synapismata, aliaque yehementia 
et promptiora excitantia adhibere, expediet. 

147. Cum inde asphyxia a submersione se offerat, 
illico mundabilur os,et caput declive locabitur, quo 
liquida, simulque aqua ingesta defluanl, et locus 
aeris ingressui concedatur. Hie autem promovebitur 
vespiratione artificiali, et excitantibus turn extends 
cum iuternis. Ilia folli apposito ( Configliacchi), ea- 
nula fecurva quae in laryngem inlroducitur, prae- 
dito, inslitui caute nihilominus debet. Potentias re- 
spirationis excitant calor ac rudes fricliones, siccae, 
vel aromaticae, turn insuper rubefacientia, caustica 


prompte agenlia, ac demum electricitas. Verum si 
appareant congestionis sanguineae in cerebro, ip- 
sisque pulmonibus signa, venae sectio illico fiat. 
148. Vix autem dicere vacat, nbi causa quae- 


libet thoracem comprimens asphyxiam induxerit, 
statim removealur, terra nempe, rudera, ligna , 


etc.; atque hoc prompte facto cum eadem solli- 

citudine respfratio supradictis provocanda, curalo 
primum, ut hnjusce viae quocumque obstructae 
arte opportuna referentur. Ubi tumores tonsilla- 
l’um, aliique interni, vel externi, vel illapsa in 
canalem aereum corpora, aut ibi producta adsint, 
chirurgiae adjumentum invocabitur. 

149. Satagendum pariler erit, ut morbi qui li- 
bertati respirationis obstant, congruis praesidiis ex- 
pellantur: nunc promota seri hydrothoracem fa- 
cientis resorptione , nunc viscerum turgescentium 
depletione , nunc spasmis compactis . et paralysibus 
quoad fieri potest, discussis. Ad quam rem condu- 
cunt diuretica, attenuantia, antispaslica vel stimu- 
lantia pro adjunclis electa. 

100. Asphyxia perstrangulationem producta, cum 
vel sine luxalione, ruptura vertebrarum accidii; si 
primum, perraro medicabilis: si ex simplici pres- 
sione fuerit, cum ob hanc sanguis congeratur in 
cerebro et in pulmonibus, sublata caussa premente, 
confestim sanguinis missione etiam iterata,ei occur- 
rendum. Postea stimulis et irritamentis praecipue 

• externis respiratio fovebitur, ac tandem artificialis 
instituetur. 

101. Asphyxiam a gaz irrespirabilibus aut dele- 
teriis ortam repellet, aer liber ac purus pulmoni¬ 
bus naturaliter vel artificialiter oblalus, pectore in¬ 
terim succusso, et incitamenlis externis admotis, ut 
illius inspiratio obtineatur. Nec a sanguine mittendo 
abstinendum , ubi congestionis pulmonalis, aut cere- 
bralis signa prodeant, eo etiam quod sanguis vitia- 
tus subducitur. 

152. Arduum omnino est, aphyxiae ex laesione ce- 
rebrali, aut rachidea proficiscenti obviam ire, sive 
oiiginis traumaticae, sive spontaneae, sive a phlogosi 
vel ab aliqua hujus sequela fuerit. In genere sanguinis 
missiones generates, insuper localia sanguisugia, cu- 
curbitulae alte incisae ad occipito-cervico-spinales 
regiones, modo vesicantia nucae , brachiis, cru- 
ribus, synapismata et alia externa vellicamenta com- 
mendantur. Siquidem via potentiae nerveae erga 
respirationem, vel a turgore, compressione capilla- 
rium, vel a sanguinea, serosa effusione, vel ab ali- 
quo phlogosis producio praecludi consuescit. 

153. Asphyxiam ex hyperhaernia pulmonali, ve- 
narum sectiones et cucurbitulae thoraci applicitae 
ac incisae una cum revellentibus dissipare valent. 
Contra, aeris in pulmoncs neonatorum ac infirmo- 
rum, insufllatio et praedicta slimulanlia ad usum 
externum ac internum, asphyxiam ex asthenia su- 
perabunt. 

154. In quacumque demuin asphyxiae varietate, 
cui specialia praesidia non satisfecerint, ac mortis 
metus immineat, rursus ad excitamenta et revel- 
lentia violenta recurrendum est; atque irritis om¬ 
nibus, actuosissimus stimulus electricitatis peculiari 
arte inductae tentandus manet. Haec juxta metho- 
dum Thillaye el Leroy d’Etiolles praesertim adfe- 
renda duciturj quae in eo se sistit, ut inter octavam et 
nonam costam prope vertebras, acus infigatur usque 
quo crus diaphragmatis ejusdetn lateris attingat: 
disposita hinc ejusdem cumelectrico vectore commu- 

nicatione, icLus ad diaphragma deferantur; ac si 
inspiratio vel levissima promoyetur, sub expira- 
tione electricum suspendatur, et hac peracta noviter 
admoveatur, et sic alternating agatur, donee respi- 
rationis motus revocati prorsus sint. Nullum porro 
dubium quod respiratio vix alio potentiori subsidio 
renovari possit. Denique ab his, aliisque tentamentis 
abstinendum nec erit, donee certa mortis signa se 
prodant. 

CAPUT V. 

Neuropathiae apparatus nutritionis. 

155. Ad integritatem fibrae organicae servandam, 
jam plures functiones praeparatoriae sub nervei sy- 
stematis dominio recta ducunt; ac ipse actus nutritio¬ 
nis immediatus, quamquam chemico-physicus videa- 
tur,nihilominusfatente eodemMagendiedoctrinarum 
physicarum quoad functiones organicas propugna- 
tore, a nerveo vitali influxu quoque regitur. Qua- 
propter hoc postremo perlurbato, vel ad opus im- 
pari, neuroses nutritionis accidere consequitur; de 
quibus pauca quidem innotescunt, sed de iis pror¬ 
sus silere non putamus. 

15B. Quis sane ignorat, nervis praestantes atque 
laborantes, ceu hypochondriacos et hysthericas, 
animi pathematibus, vel curis pressos, macilentos 
generatim esse? Quis non vidit paralysi detentas 
partes, saepe alrophicas fieri? Null us ergo, si etiam 

ad physiologicas demonstrationes recurrat, neuroses 
nutrilionis inficiabitur. 

157. Prinium vero adnotandum censemus, ex per- 
turbationibus nervorum, actus chemico-vilales nu¬ 
trilionis perturbari etiamque impediri ; namque ex- 
ploratuin est ad nutritionem normalem, quadam ner- 
vea quiete opus esse. Hinc explicabitur defectus nu- 
tritionis in nervis conflictatis. Similiter constat ab 
innumeris observatis, eos, quibus propemodum re- 
solvuntur nervi organici, in maximum primo lan- 
guorem conjici, ac pedetentim marcore confici. His, 
nifallor, accensendi casus omnes inediae, in qui¬ 
bus vita nihilominus ad annos se propagavit; eo 
quod ob paralysim nervorum organicoruin ferialis 
dissimilatione ac assimilatione, nec non reliquis ac- 
cessoriis functionibus, vix quam cum superstiti- 
bus elementis organicis ( quemadmodum pro Anna 
Garbero Racconixiensi innuebat praeceptor meus 
acutissimus Marlinius), lentissima vitae flamma ali 
diu adhuc queat.-—Perarduum opus tam profundas 
neuroses nervi intercostalis profligare. Illis tamen 
sedantia et quietem moralem, postremis amara, to- 
nica , aromalica , marlialia , et eleclricitatem, con- 
ducere arguituri 



DE NEUROSIBUS SINGILLATIM 



ORDO II 

Neuroses laesae sensibMUatis 

(UJeurestliesiae) 

158. Ad luendam valetudinem, ad individuorutn 
conservationem , et ad speciei propagationem , que- 
madmodum ad commercium inter individua, et cutn 
rebus externis statuenduin , praecipua nervei syste- 
matis pars inservit, quae sensibilitatis funciiones 
peragit. Senlire enim oportet quidquid bonam valetu - 
dinem perturbet, itemque naturae impulsus et im- 
pressiones mutuas, ut noxia ayertanlur, pellanlur, 
et praedictis naluralibus aeque ac socialibus mu~ 
neribus consulatur. 

159. Centra nervosa praecipua et sentientes nervi 
utpote sensibilitatis ministri, ill is officiis instruun- 
tur: cerebrum nempe princeps, ac nervorum alii 
cominuniter sentientes, et alii specifice sentientes, iis 
inserviunt. Nervorum priores sensui communi, po- 
steriores sensibusspecifiers praesunt.Sensum commu- 
nem impertiuntur nervi trigemini, et nervi spinales 
posteriores, nec non quidam pneumogastricornm 
rami;sensus autem specificos alii pneumogastricornm 
rami, et nervi speciales sensuum externorum. Cere¬ 
brum sensus internos recondit et exercet. 

!G0. Cunctorum aberraliones ex conditione pa- 



thologica nervosa, laesiones sensibilitatis proferunt, 
neuresthesias vocatas; cjuas consultum est in varias 
sectiones dividere. 

SECT 10 /. 

ttfjumtl) esia* srasus tommunis. 

161. Sensus communis utpote vitae custos in om¬ 
nibus corporis partibus sedet, ut de externarum 
potentiarurn nocentium , ac de internarum commo- 

tionum, vel aegritudinum praesentia , atque hoslili 
actione, dictorum nervorum ministerio commune 
sensorium informet. Huic officio in statu patholo- 
gico nervum quoque intercostalem inservire admit- 

timus. 

162. Ubi porro sensus communis morbose acui- 
tur, dolor praesto est (graece nlgema), qui mo¬ 
nitor et comes omnium fere morborum , ideoque 
symptoma commune efficitur. At solitarius prope- 
modum occurrens morbum quoque per se constituit 

peculiarem. 

163. Dolor toties producitur quoties sensus com¬ 
munis prirnarius vel muluatus, praeter naturam in- 
tenditur, perturbatur, vel pervertitur; siquidem in 
latum dolorum censum , omnes tnorbosas ac plus 
minusve acres sensationes comprehendimus. Vicis- 
sim deficientem esse communem sensum declaiant 
insensibilitas, vel cessatio doloris, anodynia. Specia- 
les ergo sensus communis neuroses piosecutuii 


nunc sumus. 



Ex algeniatibus 9 sen tlolorilms. 

CAPUT I. 



Cephalalgia —- Haemicrania — Clavus. 

$ 

164. Dolor ad cerebrum perceptus atque relatus, 
cephalalgia , si acuta; cephalaea, si chronica, vocalur. 
Cerebrum profecto ut organum per se senliens, do- 
lere potest; at simplex hie dolor ad neuroses sen- 
suum internorum non pertinet, cum laesae haud sint 
functiones mentis , quae eos repraesentant. Neque 
etiam omnis cephalalgia ad neuroses referenda, sed 
ilia tantum , quae citra inflarnmationem producitur 
a causis cerebri vel quorumdam nervorum cepha- 
licorum sensibilitatern unice acuentibus, turn idio- 
pathice, cum sympathice agenlibus. 

!6o. Legitimam autem neurosim sistit cephalalgia 
ab erethismo cerebrali producta, sive primaria, sive 
sympathica, sive secundaria. Ipsa raro totum caput 
affligit, sed localis plerumque est: nunc latus alteru- 
trum cranii divexans haemicrania: nunc magis cir- 
cumscriptas ejusdem regiones afficiens, quarum no¬ 
men ad']ectixum suscipit, frontalis, tempoi'alis, sin- 
cipitalis, occipitalis: nunc sic limitata ad fronlis 
partem, ut ovi, vel clavi formam et nomen accipiat. 

166. Censent non immerito nuperorum plures , 
dolores singillatim fixos ad fronlern, orbitas,tempora, 
atque haemicraniam ipsam, nerveos potius esse 
qnam cerebrales. Haemicraniam imo ipsam, ad neu- 

ralgias ascendentes (Piorry); ad cephalo-neuralgias 
(Calmeil);ad neuralgiam trigemini, et singillatirn 
rami ophtalmici a turgore ppevio sinuum caverno- 

sorum pressi (nuperrime Au'zias — Turenne), refe- 
rendam esse, ducunt. Primus inter neuralgias ascen¬ 
dentes earn collocat ob id, quod dolor contra mo- 
rem ex nervo ad cerebrum diffundatur; alter com- 
posito nomine utitur, quo dolorem cerebro-nerveum 
complectatur. Postremus causam vascularem eidem 
assignat. 

167. Symptomata — Cephalalgia prehendit ali- 
quando praeviis capipleniis, somnolentia, vertigini- 
bus, ac modo primaria corripit, acuta, obtusa, poi¬ 
sons, gravativa , stringens; ipsa plerumque stimuli 
vices gerens, majorem sanguinis affluxum ad caput 
allrahit, nunc ferme obstare ei videtur spasmum indu- 
cendo; hiuc facies lurget, rubet, calet vel pallet, 
friget. Yehemens cephalalgia somniim arcet, in- 
quietudinem, jactationem , hallucinationes sensuum , 
intollerantiam lucis, ac sonorum, turn vaniloquium, 
subdelirium, cum soporem alias infert; dum sympa- 
thice, nauseas , vomituritiones , vomitus, identidem 
eonvulsiones, tremores, extremitatum frigus, lypo- 
thimias, quin imo alia accessoria pro adjunctorum, 
complicationum varietate , quandoque gignit. 

168. Caeteris speciebus frequentior haemicranin, 
constituitur a dolore plus minusve acufo, saepe pul- 
sativo, lancinante ad alterutrum frontem , super- 
cilium et orbitam , glohum oculi quasi perfodiente, 
cum aversatione lucis, atque sonorum. Ipsam prae- 


cedunt, atque comitantur anorexia, nausea, vomi- 
luritiones, sensus frigoris atque dedolationis, debi- 
litatis generalis. In accessus moduin haemicrania 
saevit per horas, dies, dimidium, integrum, alterum, 
terliumque, ac tandem dissipatur ingruente aut ver- 
tente somno, vel vomitu, aut copiosa perspiralione 
cutanea, sponte oborlis. 

169. Causae. —- Disponunt ad cephalalgiam atque 
ad haemicraniam moles cerebri major, vel exquisitior 
cerebri ac nervorum trigeminorum sensus, nimiae 
et assiduae mentis occupationes, aut animi curae 
speciatim tristes. Easdem provocant, traumaticae 
contusiones, commotiones capitis, nimius calor, in- 
solatio, frigus intensum, vapores carbonosi, aliique, 
odores acutiores vel ingrati, lux intensior, sonorum 
strepitus, ingesta nimia, emelica, narcotica, ve- 
hementes mentis conlentiones, et animi perlurba- 
liones, somnus uli et vigilia consuetudinem exce- 
denles ; subinde gastricae sordes, helminliasis, hy- 
stherismus, hypochondriasis, et febres periodicae 
aeque ac continuae , nervosae; quibus se addunt pro 
cephalalgia mere symptomatica, meningitis, cere- 
britis, et angioitis cerebralis. — Causa vero proxima 
in erethismo cerebrali ac nerveo conferenda videlur. 

170. Diagnosis atque prognosis. •— Cephalalgiae 

et haemicraniae notilia ab aegrotanle accipitur. Cli- 
nicus autem indolent eruit,ab orgasmo vasali alter- 
utram repetens, cum acuta, pulsativa, gravativa sit; 
et vicissim ab erethismo mere nervoso, cum frigore, 
pallore faciei stipetur atque periodice recurrat. Syin- 



ptomatica ex morbi potioris cognitione deducitur.— 
Ab hyperactione vasali orta, inoderata, ac nondum 
inveterala grave negotium haud facessit: secus in- 
tensissima et neglecta. Periodica non aegre dispel- 
litur. Subcontinua nervosa quandoque rebellis per- 
stat, ut et ilia, quae ex quopiarn cerebri vitio, aut 
ex syphilitica labe procedit. 

171. Therapia. — Primam afferunt opem causa- 
rum remotio, et quies animi siniulque corporis; 
hinc loci obscuritas, sonorum silentium, modica 
temperies, imo ad frigidiusculam vergens, diaeta, 
ac omnium corporis vinculoruin solutio. Alteram et 
radicalem curationis partem absolvunt saepe detra- 
ctiones sanguinis generales atque locales, epithemata 
frigida, gelida supra frontem imposila, pari tempore 
ac pediluvia, maniluvia instituuntur; nunc purganlia 
eccoprotica,et potiones refrigerantes; nunc emeticus, 
ipecaquana, vel anthelmintica; nunc lactucarium, 
extracta hyosciami, aconiti, atropae belladonnae , 
et opiata ipsa; nunc camomillae, coffeae infusa, Va¬ 
lerianae, et arnicae praeparata varia: hinc aetherum 
vapores per nares attracti, vel aethero-sachara; nunc 
salia chinoidea. In quorum electione, praecedentia 
docebunt. 

172. His vel illis porrectis, si cephalalgia cujus- 
vis generis rebellis pergat, vesicans ad nucham di- 
scutiens suadetur; ac modo epicratica tartari sti- 
biati, hojus cum pulvere foliorum atropae bella- 
donnae in chartulas miscela , alias catharticorum, 
mercurii dulcis administrate valuit. Syphiliticam 

una raercurialia aut succedanea propulsabunt. Id- 
circo prudens clinicas haec turn ilia pro adjunctis 
supra notatis adhibebit. Ejusque dispulsae recidi- 
vam, fuga causarum, et usus pulveris, nicotianae 
tabaci in nares altracti, haud semel praepedient. 

CAPUT II. 

Racliialgia. 

173. Dolor simpliciter rnedullae spinali insidens 
rachialgia graece dicitur. Ipsa vel totam rnedullae 
longitudinem tenet, vel partialis utplurimum , pro 
varia sedis regione in cervicalem , dorsalem , lum- 
bclient , et sacram dispescitur. Quondam haemira- 
chialgia se exhibet. 

174. Symptomata. — Rachialgia saepe praenun- 
ciatur a sensu tensionis, modo torporis juxta co- 
lumnam vertebralem; alias ictus electrici in modum 
aggreditur, ac per nervos quasi discurrit, horrores 
et calores fugaces, spasmos, tremores provocans. 
Diversas quoque, ut cephalalgia, doloris formas af- 
fectat. 

175. Causscie. — Rachialgiae singillatim patent 
sensibilitate divites, nec non bajuli, hortulani, mes- 
sores, milites, sutores, vel ob pondera quae gestant, 
vel ob solis radios, quibus dorsum exponunt, aut 
Ilexum diu servant. Eique occasionem praebent me- 
chanicae commotiones, ictus, distensiones, motus 
abnormes trunci, irradiatio caloris directa, calefa- 

cientia in genere, et remedia quaedam, ut stri- 
chnina; indeque onania, masturbatio, veneris abusus, 
retenlio menstruoram, atque haemorroidum. Causa 
proxima ab ilia cephalalgiae non differt. 

176. Diagnosis ac prognosis. — Simplex et pri- 
maria rachialgia , rara offenditur. Hanc praestat a 
symptomatica sejungere. Discrimen afferunt sym- 
ptomata alterius morl)i conjuncta vel non. Rachial¬ 
gia irritationis, congestions phoenomena frequenter 
sibi adsociat, vel mere nervosa est. Primum acutior 
erit; obtusa cum torpore partis et parlium nervos 
a medulla affecta recipientinm in altero casu; ac 
periodica saepe •, aliisque nervosis pathematibus 
juncta in tertio. — Rachialgia ex diutina sessione , 
appressione colnmnae verlebralis, similibusque , 
transitoria est. Gradu major et persislens, in nothoe- 
omielitidem converti minitatur. 

177. Tlierapia. — Mora in lectnlo , balnea te- 

pentia, eccoprotica, refrigerantia, sedantia propinata 
et applicita columnae vertebrali , ut olea singillatim 
hyosciami cum aqua cohobata lauro-cerasi, vel po- 
matae extracta sedativa excipientes, in unctionum 
iterandarum modum; quandoque incisae desuper cu- 
curbitulae, vel hyrudines eidem parti, aut vasis se- 
dalibus applicitae, praemissis ubi opus sanguinis 
detractionibus generalibus, rachialgiae therapiam 
relativam componunt. Huic resistens emplastris resi- 
nosis, epispasticis, moxa usta, atque nunc eleclrici- 
tate, acusque punctura, constanti etiam animo sed 
prudenti dispelli conabitur. 

CAPUT III. 

Neuralgiae potiores. 

178. Dolor quicumque nervorum morbum per se 
consliluens, pro neuralgia communiter habelur. 
Haec vero neuralgiarurn particularia esse solent: in- 
vasio generatim prompta : dolor acutissimus , lanci- 
nans, urens, rarius obtusus, gravativus, contusivus; 
saepiusex truncisadramosdiffusus, atque haec neural¬ 
gia descendens vocatur; aut idem observante jam Co- 
tunnio, oppositam sequens directionem, et neural¬ 
gia ascendens nunc.upatur. iEedem varium nervorum 
sentientium tractum afficiunt: saeviunt absque febre : 
subcontinuae, vel periodicae remittentes, aut inter- 
mittentes accidunt: incerto durant tempore ; ac unus- 
quisque earum insultus non ultra horam extendi 
consuescit. 

179. Omnes nervi communiter sentientes ad neu¬ 
ralgias pares sunt. Quare recensentur statim trige¬ 
minus et facialis ex cerebralibus, ac nervi spinales 
posteriores , etiamque anteriores per mutuum, do- 
cente Magendie. Utrum nervi organici, impressiona- 
bilitate non carentes, vi morbi doleant, vix nos in 
judicio ambigimus. Idcirco praemissa neuralgiarurn 
potiorum in externas, et interims partitione, veniunt 
inter primas, ilia e faciei-, illae trunci ; illae artuum 
superiorum, ac injeriorum ; et ex internis, cardiaca, 
arteriosa, atque viscerales', de quibus seorsim. 

Artigulus 1. 

Neuralgia faciei. 

(Prosopalgia). 

180. Dirissimus hie morbus Veteribus non prae- 
tervisus, ac denominatus etherocrania, mox tortura 
oris, dolor facialis, trismus spasmodicus, tic dou¬ 
loureux a Gallis, prosopalgia , neuralgia trifacialis, 
faciei, nuncupates est. Nos postremis usilatioribus 
nominibus utemur. 

181. Prosopalgia ad nervum quinti paris speciatim 
pertinet; non excluso tamen septimo, seu faciali. 
Quousque enim hie cum illo communicat, quod per 
innumeras anastomoses obtinet, licet nervus sentiens 
non sit, docente et experiente Magendie , sensibi- 
litatem a quinto mutuans, neuralgia quoque affici 
traditur. 

182. In hac opinione versantes jam Hildebrand ac 
Bellingeri a peculiaribus observatis edocti, proso- 
palgiam quinti paris ab ilia septimi differre, quoque 
noverunt. Scilicet praeter sedis differentiam, adnota • 
runt dolores vehementiores in neuralgiis quinti paris, 
ac spasmos aut convulsiones faciei in illis septimi 
paris speciatim occurrere; adeo ut Hildebrand hu- 
jusce neuralgias choreae faciei nomine designaverit. 

183. Prosopalgia trigemini vix unquam ad omnes 
ejus ramos diffunditur: crebro ramos sibi eligit hos 

vel illos, vel ramusculos. Ad ramum ophtaltnicum 
pertinent superciliaris, frontalis, lacrjmalis, or- 
bitalis, temporalis, nasalis; ad ramum inaxillarem 
superiorem ,infraorbitalis, dentalis superior (odon¬ 
talgia), palatina , etiamque nasalis interna; ad 
ramum maxillarem inferiorem, dentalis inferior 
(odontalgia), lingualis, mentalis: omissis illis ramu- 
sculorum. 

184. Illae septimi paris utpol epseudo-prosopalgiae 
spectari queunt; ad has referas, earn trunci, subma- 
stoideam, alteram pedis anserini, et alias portionum 
temporo-maxillaris , aut cervico facialis, ac utrius- 
que ramorum. 

18o. Neuralgia quaeque faciei subcontinua , vel 
periodica : remittens aut intermittens: fixa , vel 
vaga: acuta , vel chronica , inveterata : idiopathica, 
sympathica : accidit. 

186. Symptomata. — Nonnumquam ictu quasi 
fulminis prosopalgia incipit, ac modo indicia prae- 
rnittit, quae sunt: sensus punctionis, tensionis, 
formiculationis , pruritus, dolores jam instantanei 
et vagi, cephalalgia, vertigo, aliquando spasmi fa¬ 
ciei, lacrymatio , salivatio, inquietudines, jactaiio- 
nes generales, ac potissimum gastricae nervosae 
turbae. Saevit inde dolor in vario nervi trigemini 
ramo, aut ramusculo, ex quo per alios serpit, ut 
veram sedem quandoque aegrotus determinare ne- 
sciat. Saepius in dextero faciei latere, rarissime in 
utroque accidit; quin imo dolor in tractunervosoma- 
xime circumscripto, puncturae in modum, aliquando 

lancinat. Dentes utplurimum lateris affecli dolent 
propter morbi diffusionem, et alias ob odonlalgiam 
primariam. 

187. Ex doloris vi, in consensum vocatis sta- 
minibus nervi facialis, non raro musculi hi vel illi 
faciei tenduntur, convelluntur, etipsamet distorque- 
tur, nuncpallens, rubens, livescens; vel turgida hunt 
ejasdem vasa , dura , vehementius pulsantia, hinc 
striae, maculae, aedema, erysipelas interdurn se ad- 
jungunt; nares quoque siccescunt, et aciculis velmi 
punctae videntur; os ardet, lingua prurit, rigida, 
nunc tremula, saliva nulla, vel uberior fluit, atque 
gustus depravatur. Interim saepenumero deestfebris, 
ac pulsus tantum contracti, vel etiam normalibus 
lentiores tanguntur. 

188. Eodem modo sed mitiori, prosopalgia septi- 
mi paris corripit, modo truncum prehendens, modo 
pedem anserinum, modo ramos faciales, et ad cer- 
vicales usque descendens. Per banc multiplex spa¬ 
smus in facie inducitur, qui cjnicum , risum sardo- 
nicum, trismwn, torticolem simulat; cui adjectus 
dolor juxta nervi decursum singillatim percipiendus, 
neuralgiam facialis nervi indicabit. 

189. Quo vehementiores alterutrius prosopalgiae 
accessus sunt, eo generatim breviores; ex quadrante 
ad horam perdurare solent, ac saepe desinunt in aeris 
eructationem et somnum. Feriatio ad horas, dies , 
menses, et annos extenditur, posteaque levi de 
causa, eadem, alterave prosopalgia redit, ac iteratis 
ejus ictibus , faciei distortionem permanentem, 

spasmos identidem, paralyses, maciem induxisse 
constat. 

190. Caussae. — Constitutio nervea, vel saltern 
exquisitior nervorum faciei sensibilitas: hiatus ossei 
per quos transeunt nervi faciei, angustiores: sexus 
sequior: aetas media inter 30 um et 40 um annum: hy¬ 
pochondriasis, hystherismus: vita daeses, tristis:anni 
tempera et loca frigido-humida : prosopalgiae utri- 
que, et variae indolis praecipue favent. In causarum 
deferminantium censum reponuntur, vulnera, con- 
lusiones, ictus , morsus insectorum nervos faciei 
ferientes, cosmeticorum, irritantium applicalio, re- 
frigerium faciei ab aura vel ablutione frigida dum 
sudore inadet, odores ingrati vel aculissimi, anirni 
palhemata vehementia, praesertim moeror atque ira 
cohibita. Deindecoliocareoportet impetiginescapitis 
et faciei repercussas, rheumatismum in nervis faciei 
obortum vel migratum, cariem dentium et ossium 
maxillarium,sordes gastro-entericas, infarclus abdo¬ 
minis, suppressionem naluralium vel habitualium 
fluxuum, praesertim epistaxis et catameniorum : ac 
principium febrile perniciosurn nervos faciei prae- 
diligens: tumores demutn scyrrhosos,carcinomaticos, 
neuromata, etc., ex quibus dicti nervi irritantur, e- 
tiamque alterantur. Conditio pathologica proso¬ 
palgiae a neuralgiarum communi non discrepat: sed 
erethismus ex quo constituitur, simplex vel compli- 
catus occurrit. 

191. Diagnosis ac prognosis. — Dolor saeviens 
juxta decursum nervorum faciei absque potioribus 

aliis pathemalibus, prosopalgiam vix dubiam relin- 
quit. Proindea neuritide,gnatitide, aliisque dolorifi- 
cis faciei morbis secernitur, turn ex hovum complexu 
symptomatico , cum ex sequentibus prosopalgiae 
signis: nempe ex doloris a levi tactu exacerbatione, 
et a majori pressione, obtusitate ; ex ejus irregu- 
lari, vago , nunc periodico accessu: ex duratione 
brevi etsi facili recidiva: ex curatione frequenti 
sedantium yel salium chinoideorum ope. Compli- 
cationes tarnen rheumatica, arthritica, congestitia, 
saepe prosopalgiae notas obscurant, imo phlogisticam 
conditionetn simulant, eo vel maxime quod unis an- 
tiphlogisticis complicatione devicta, interdum pro¬ 
sopalgia sponte cesset. Verum harum quoque prae- 
sentia e suis peculiaribus caussis et signisdignoscetur. 
Constabit pariter, ubi neuralgia sympathica erit 
sordium gaslro-entericarum, vel infarctuum abdo- 
minalium, ex gastricis symptomatibus , ex abdominis 
exploratione, turn ex nota fluxus alicujus retentione. 
Neque periodica perniciosa prosopalgica animad- 
verso modo quo haec se prodit, sagaci clinico in- 
comperta manebit. 

192. Acerbissima potiusquam ominosa, prosopal¬ 
gia generatim est. "Violentia autem doloris neuriti- 
dem, meningo-cerebritidem, aliasque phlogoses, turn 
neuropathias varias, maniam ipsam, spasmos, con- 
vulsiones, cardiopalmum, syncopem provocare va- 
luit. Recens, sponte vel paucis et appropriates inter¬ 
dum cedit; nunc habituali herpete noviter appa- 
rente, autfluxu menstruo, haemorrhoidali, quemad- 

modum vidit J. P. Frank, evanescit. Contra vetusta 
jam, ant ex vitio rebelli, organico progenita, quem- 
que morbum pertinacia vincit. 

193. Therapia. — Remotis caussis et omnibus 
stimulis ab aegro, satagendum illico ut dolor miti- 
getur, deinde novi accessus praepediantur; quod 
utrumque praesidiis etiam adversis pro indole varia 
morbi adsequitur. Dolorem infringunt vel et sistunt, 
nunc epilhemata frigida, glacies, nunc e con- 
verso calida, suffitus nicotianae tabaci, aliarumque 
stirpium narcolicarum, nunc uncturae, frictionesex 
oleis sedantibus et cyanogenatis, ceu ex hyosciamo, 
aconito, belladonna, et aqua cyanogenata, nunc ope 
aetheris sulphurici, laudani liquidi, liquoris ano- 
dyni mineralis HofFmanni, etc.; quandoque fascia 
comprimens supra regionem dolentem, nec non 

lamina magnetica efficacius, juxta plurimorum obser- 
vationes. 

J94. Interim causis et indole prosop^lgiae inda- 
gatis, ei speciatim occurrendum: et quod ad caussas 
speciales attinet, extante dentium carie ex qua foveri 
ilia noscatur, torpentibus prirnum indentem inditis, 
posteaque ni aliquid vetet, evulsione, promptius fo- 
mes morbi tolli debebit. Pariter tumores ganglia, tu- 
bercula, nervis adhaerentia, aut horum vulnera, con- 
tusiones, resolvi, demi, ac opportuniter medicari 
postulant. Saburras gastro-intestinales, vermes, infar- 
ctus expellere, dissolvere oportebit. Silentes contra 
fluxus revocabuntur. 

19o. Si autem prosopalgia e nullis peculiaribus 

caussis pendeat, sed ex vigente conditione plethorica, 
aut rheumatica, arthritica, aut ex herpeticaproficisca- 
tur, et a reactione febrili comitetur: plana et directa 
se offert indicatio sanguinis missionum generaliurn 
atque localium, additis potionibus temperantibus, 
cccoproticis , modo diureticis, diapnoicisve levibus, 
pro speciali morbi ingenio et benefica naturae pro- 
pensione. Hac reluctanle, antimonialia, emetica ipsa, 
ipecaquana epicraticis dosibus porrecta, calharsim et 
diaphoresirn utiliter promovere solent.Tnfracto phlo- 
£»istico elemento, si ad suam sedem rheuma, podagra, 
herpes, revocanda erunt, id pediluviis synapisatis, 
vesicatoriis, unguentis pustulantibus, rubefacientibus 
obtinebilur; quin eodem tempore ab iis abstineatur, 
quae localem neuralgiam sedare valent. 

196. Cum prosopalgia legitime nervea fuerit, ea 
quae in nervos faciei praesertirn agunt paregorica , 
adhibere praeslabit. Hue veniunt extracta hyosciami 


nigri, acouiti, atropae belladonnae, dalurae strarno- 
nii, cicutae, oxydum, sulphas, valerianas zinci, mo¬ 
do assa foetida, arnica, camphora, Valeriana, etc.; 
hinc composita, inter quae excellnnt pillulae D. Mai- 
glin: aliae ex moscho et valeriana: aliae ex calome- 
lano et opio ac hydrochlorate potassae a Raimann, 
Frank et HufFeland commendatae. Secus opiata, ac 
specialim acetas morphinae, turn brucina, vera- 

trina, etc. suadentur.Demum ipsa periodum aliquant 

habente, salia chinoidea, et nuper valerianas-chi- 
ninae exploratus succession pollicentur. 

197. Cunctis inefficacibus, pertentanda electrici- 

tas ducitur. Primus Thouret hanc util iter adhibuit. 
Pujol autem electricum negativum laudat. Noster 
Vassalli neuralgiam hanc galvanismo expulit. Heur- 
teloup ei magneticum fluid urn anteponit. Cloquet, 
Magendie ab electro magnetismo, et ab acus-ele- 
ctro-punctura radicales curationes obtinuerunt; at- 
que has postremas operationes feliciter instituisse, 
inter alios plures, noster Riberi testatur. Neque 
ullus de eventu mirabitur, si animadvertat electri- 
citatem insigni disculiente vi pollere, morbosam 
sentiendi rationem nervorum emend a re, atque acus 
puncturas fortasse nimio electrico redundantem 
nervum prosopalgicum exonerare: adeo ut acus-pun- 
ctura prae electro-punctura fortasse, in simplici 
prosopalgia conducat. 

198. Cum denique prosopalgia rebellis persistat, 
adsunt qui vesicantia localia acetate morphinae pul- 
verato medicata, vel cauterizzata (Valleix); aut fon- 
ticulos, cauteria, felici experientia freti proponant. 
Neque haec rationi repugnant: quippe morbosum 
sentiendi modum nervorum affectorum mutant, ac 
utile exutoriurn staluunt. Tandem his nequidquam 
valentibus, ad nervi scissionem excitant alii, et alii 
ab hac removent ut operatione periculosa, inani 
aliquando, uuuquam radicali, ex qua imo amau¬ 
rosis et surditas praesertim verendae sint. Earn ta- 
men narrant cum radicali successu peractam Mo¬ 
reau, Guerin, Haigthon, Jakson, Mock,Richt, Lei- 
dig, Langensbech, Riberi, aliique recentiores. Con¬ 
tra, inutilem imo damnosam viderunt Thouret, Louis 

Kopp, Hartmann., Chaussier, et interdum ejusdem 
fautores; quod probat, longe distare ut semper vo- 
tis respondeat. At exinde peremptorium in modum 
non repellenda: si enim laesio nervi localis est, si affe- 
ctus nervus probe scindi potest: si nullum vitii aut 
labis diffusae genus occurrat, ac perlinacissime instet 
dolor: ceu extremum subsidium, ab ea tentanda quis 
prudens etiam clinicus, sed juvandi cupidus dissua- 
debit? 

199. Prosopalgia olim dispulsa, ad recidivam prae- 
cavendam postulabuntur opportunutn regimen, la- 
xantia identidern praescripta, nunc exutorii conti- 
nuatio, et fuga causarum: nunc emendatis sensim 
■vitiis solido-humoralibus, cum ab iisdem prosopal- 
giam reproduci posse vereatur. 

Articulus 2. 

Odontalgia. 

200. Ut neuralgiam quinti paris spectare licet 

odontalgiam , quam dolor dentibus attributus re- 
velat. Ast simplex odontalgia, seu nervosa hue re- 
vocanda foret, ni satius duceremus abrepta occa- 
sione , de odontalgia generatim dicere , quatenus ex 
sensu nervorum dentalium aucto jugiter procedat. 

201. Plures hinc odontalgiae species ofFenduntur, 
nempe plethorica, phlogistica, rheumatica, gastrica; 
turn ex carie scorbutica, scrophulosa, alterave ge- 
nita : ac deraum nervosa legitima. 



202. Odontalgia plethorica, inflammatoria, aeque 
ac rheumatica mucosatn gingivarum et alveolorum, 
vel periosteum, vel intus positum saccum dentalem 
peculiariter afficit; ideoque in externam et inter- 
nam dividitur. In utraque, signa congestionis aut 
phlogosis visenda occnrrunt: in prima tamen per 
tensionem gingivarum et genarum manifesta, non 
ita in altera. 

205. Odontalgia legitime-nervosa uno ferine enun- 
ciatur dolore plus minusve intenso, absque ullis 
ferme apparentibus symptomatibus objectivis; desi- 
nit, recurritque ad intervalla cum periodo aliquan- 
do determinata. Ab hac odontalgia frequenter alii 
dolores prosopalgici, ac spasmi, convulsiones faciei, 
cephalalgia, et horripilationes, calores universales 
excitantur. In odontalgia irritativa, inflammatoria, et 
in carie dentium, masticatio, etiamque alimentorum 
contactus dolorem augent, et ab aegrotantibus re- 
formidantur. 

204. Caussae. — Labes haereditariae vel conge- 
nitae, ut scorbutica, arthritica, scrophulosa, syphi¬ 
litica, alterave , turn loca frigido-humida, remotas 
odontalgiae caussas sistunt. Inter occasionales col- 
locantur, mechanicae violentiae maxillis, dentibus 
adlatae, cum fractura et inflammatione subseqnen- 
tibus. Deinde calidiora aeque ac frigidiora, acria ore 
suscepta, perfrigerium capitis etpedum,rnodosa- 
burra, rheumata, plethora, caries dentium, alveolo- 
rum, etc. 

20o. Diagnosis atque prognosis , 


Primam dift’e- 

rentialem instiluere opportunum, ne dolor exaccrbe- 
tur, cui mitigando consulitur. Ad earn ferendam 
causae et symptomata ducent: quibus se addit sae- 
pe criterium a jam exploratis praesidiis petendum. 
— Frequens odontalgia dentium cariem, prosopal¬ 
gias, fistulas dentales verendas praebet. 

206. Therapia. — Odontalgia plethorica et in- 

flammatoria depletionibus sanguineis, et antiphlogi- 
sticis curatur. Rheumalica, blanda diapnoica insu- 
per amat. Irritativa, ablatis caussis atque dente ipso 
demitur. Nervosa mitigatur atque compescitur tor- 
pentibus gargarismatibus, collutoriis. Nobis optime 
fecit solutio gummosa unius alteriusve grani extra- 
cti hyosciami nigri cochleatim in ore retenta. Rich¬ 
ter laudabatur de pillulis ex opio et camphora con- 
flatis. Pillulam ex opio intra dentem cariosum plures 
adhibent. J. P. Frank gossypiurn irnbutum aethere 
sulphurico et tinctura opiata, anaticc junclispiae- 
scribebat. Adversus periodicam salia cliinoidea po- 
stulantur. Dentem cariosum ac dolentem prius de- 
lersum introductione coccindlae septem-punctatae, 
vel curculorum carabaei, crysocefali, cynipis rosa- 
rum, maceratorum, insensilem reddi, vulgus ipsum 
contendit.Huic feriando sufficit aliquando plumbea- 
tio , inastices repletio ; secus cauterisatio creosotio, 
vel essentia caryophillata, vel acido nilrico, vel 
ferro candente instituenda praecipitur. Evulsio, 
postremum ac tutius remedium est. /Esthiomenisa- 
tionem cariei suspendendae aptam vidimus. Ad prae- 
vertendam odontalgiam citra localem dentium cul- 

tum,labi alieui vigenti contraria valcbunt. Redi- 
turae odontalgiae, aere frigido - humido , vicibus 
frigoris et caloris, acribus, sacharatis, ingestis cali- 
dioribus aut frigidioribus, vitatis, obviabitur. 

Articulus 3. 

Otalgia. 

207. Alteram neuralgiam quinti, forsan etiam se- 
ptimi paris speciem exhibet otalgia: quae a potio- 
ri dolore in auditus organo percepto constituitur. 
Externa , interna , irritativa, inflammatoria, ner¬ 
vosa , occurrit. Pro varia hacce indole, comitanlia 
symplomata differunt. 

208. Symptomata.’— Obvia sunt visu, tactuve otal- 
giae externae et phlogisticae signa; quibus ferine 
deest interna, speciatim nervosa. Hanc adesse, dolor 
localis ac saepe ad alios nervi trarnites, ipsumque 
cerebrum dilfusus, absque primariae inflammationis 
notis, significat. Communia omni otalgiae esse solent 
nunc oxycaea a sonis abhorrens, nunc dysecaea, 
nunc aurium susurrus, tinnitus, bombi molcstissimi. 

209. Caussae.— Lymphatici, scrophulosi pueri, 
sed etiam sensibilitate exceilentes otalgia corripiun- 
tur. Multiplex causarum genus ei ansam praebet. 
Jamprimum insecta, corpora peregrina, cerumen 
induralum in meatu auditivo interno; modo vehe- 
mens et protracta tormentorum bellicorum explosio, 
vel tintinnabulorum pulsantium alioruinque frago- 



rum auditio; alias rheumatisatio auris internae, 
angina oris diffusa per tubam eustachianam, alias 
tinaea, crusta lactea, scrophula, syphilis auditus 
organum subeuntes; dura meningitis otalgiam ad- 
ferens, et neuralgia quocumque orta. 

219. Diagnosis ac prognosis. — Otalgiae notio de- 

sumitur a laborante et ab exploratione organi, et 
ex hujus specialis functionis aberratione; ejus in- 
dolem ex causis, et ejus conjunctis eruere prae- 
stat. — Quoad exitum retinendum, ob delicatissimum 
organum in quo otalgia sedet, auditum noxas fa¬ 
cile pati. 

211. Therapia. — In eo statim ponenda, ut si 
quae sunt corpora irritantia intra meatum auditi- 
vum, caute educantur; si rheumaticae naturae oc- 
currit otalgia, promptae sanguinis detractiones , 
emollientia localia, purgantia, diapnoica, vesi- 
cantia suo singulo tempore adhibeantur. Si nervosa 
fuerit, ad usurn internum et externum localem , 
sedantia, extracta nempe consueta, olea his satura, 
lac tepens ; aliaque in aurem injecta; insuper re- 
'vellentia niagno emolumento esse solent. Si peiio- 
dum servet, accessifnga quoque addentui. 

Articulus 4. 

Neuralgiae spinalium nervorum. 

Illae trunci. 

212. Rarae haud sunt neuralgiae spinalium ner¬ 
vorum, etsi minus perlustratae. Recensentur autem 
cervicales, cetvico-brachiales, intercostales, inter- 

costo-cetvico-brachiales , lumbales , abdominales , 
ileo-genitales , spermaticae , anales , ano-genito- 
urinariae; quas omnes nervis spinalibus posterio- 

ribus insidere censentur. 

213. Neuralgiae cervicales cum illis trigemini ac 
facialis complicari queunt. Doloribus stipantur di- 
vexanlibusin regione postica colli et occipitali, qui- 
bus adduntur sp|<smi cum participes redduntur rami 
cervicales septimi pan’s cerebralis, aut cervico-spi- 
nales anteriores. In primis de iis quae in nervis 
cervicalibus posterioribus immediate sedent:de er- 
vico-brachialibus in articulo neuralgiarum artuum 
superiorum agetur. 

214. Neuralgias intercostales referunt dolores 
juxta nervos per sulcos costales decurrentesac si- 
mulantes rachialgiam, saepe pleuritidem ; mjositi- 
dem thoracicam. Pauca harum neuralgiarum exem- 
pla narrantur. Ad nostram scilicet notitiam illudpro- 
stat a Siebold relatum de puella , cui menstruis ces- 
santibus 3 dolor per nervum inter costam octavam et 
nonam dexteram diffusus supervenit, quem nulla 
ars dispulit, ac nervum jam dolentem , rubeolum, et 
atrophicum reliquit. Alterum praebet Meli in pisca- 
tore, qui acutissimo inter sextam et septimam co¬ 
stam dolore repente orto, et ad thoracis, abdomi- 
nisque partem anticam extenso laborabat, cujus 
intermissio sensum torporis et vacui in ejus sede si- 
nebat. Frustra antiphlogisticis, ceratis, vesicanti- 
bus, pomata stibiata aggressus fuit, post typhum pe- 
ticularem evanuit. 

215. At recenlissime Bassereau nova observata 
hujnsmodi neuralgiae collegit, quam ipse consen- 
sualem nervi splanchnici esse jugiter censet, non ta- 
men omni jure. Palpatione juxta nervos affectos 
dolorem exacerbante usque ad animi deliquium, co- 
gnosci docet. Nenrosim hanc ut caeteras illustravit 
postremo Valleix, nervi splanchnici affectionem 
sympathicam esse , quoque reputans. 

216. Ut angina pectoris externa traditur neural¬ 
gia intercosto-cervico-bracliialis lateris sinistri, quae 
dignoscitur ex dolore praecordiali ad brachium 
ejusdem lateris diffuso, cum sensu pressionis thora- 

cicae, angoris, lorporis, crampi brachialis, quam, 
ab angina pectoris interna cardiaca, dolor superfi- 
cialis, et absentia symptomatum cardio-pulmonalium 

distinguunt. 

217. Neuralgias lumbales exprimunt dolores a 
lumbo alterutro ad os illion ejusdem lateris protensi, 
remittentes 3 intermittentes, et ad intervalla etiam 
duorura, triumve mensium, referentibus Coussays, 
Jadelot j aliisque, recurrentes. Cum vomitu, diar- 
rhaea, febre contingunt, et emeticis, sedantibus, 
emollientibus, nunc antispasmodicis, linimentis vo- 
latilibus, rubefacientibus, aegre tamen conticescunt, 
et aliquando persistunt diutissime. Exemplum in Cli- 
nico instituto apud molinarium anno elapso habui- 
,mus. Neuralgiam lumbo-abdominalem dolores elum- 

bis per ventris parietes dispersi* ostendunt. 

218. Crebrius olFenditur neuralgia nervorum lum- 
balium inferiorum et sacrorum, idest ileo-gem- 

tails , quae in viris nomen accipit ileo-scrotalis. 
Dolor in hac e lumbo ad scrotum, ac fxnilimas re- 
giones descendit cum illius crispatione, ac testis re- 
tractione, observante et referente Chaussier. Ea- 
dem quondam in foeminis accidit, divexans e lumbo 
alterutro ad magnum labium, vulvam, vaginam, u- 
terum , quemadmodum in foemina vidisse narrat 
Delpech. — In utraque, per sympathiam, tussis, 
dyspnaea, et affectus hystherici, convulsivi in citata 
rnuliere se prodierunt. Cauterio actuali ad magnum 
labium applicito et setaceo trajecto, foemina sanata 


fuit. 

219. Neuralgia spermatica dicta, etiamnum re- 
censetur. Quam ab ileo-scrotali, distinguunt dolor 
acerbus ab extremo inferiori funiculi spermatici, ad 
epididymum, testem, urethram, ac per ductus de- 
ferentes usque ad vesicam ascendens, et inferius ad 
coxamlateris affecti descendens, nec non plura phoe- 
nomena syrnpathica. Illius exemplum habetBarras, ac 
ni fallimur unum nos cognoscimus. Non alia ratione, 
quam moxae ustione juxta funiculum spermaticum 
prima fugata est; altera nurnquam violentis praesi- 
diis aggressa persistit. 

220. Demum neuralgiae anales, ano-genitales } ano- 
genitourinariae , haemorrhoides, fissuras ani, saty- 
riasim, nymphomaniam, et ipsam lithiasim urina- 
riamsimulantes, a nuperis animadversae memorantur. 

221. Theropia communis. — Narcotica topice ap- 
plicita'et propinata, singillatim ex hyosciamo, bel¬ 
ladonna , aconito, opiatis desumpta; modo acidutn 

pyrolignosuin, tinctura jodii, et vesicatorium scroto 
imponendum, comraendantur. Calomel et opium, de- 
coctum salsaparillae, et vesicatorium unguento mer- 
curiali, atque emplastro sabinae medicandum; hinc 
vapores, lotiones alkoolicae, aethereae, ammoniaca- 
les: demum moxae ustio methodum Astley-Cow per 
adversus neuralgiam ileo-scrotalem et spermaticam 
conficiunt. 

Articulus 5. 

Neuralgiae artuum superiorum. 

222. Plexus cervico-brachialis et ejus rami locum 
praestant neuralgiis artuum thoracicorum. Ex ramis 
frequentius laborant cubitalis et radialis. 

223. Cum plexus ipse afficitur, dolor obtusus ab 
ictibus acutis identidem exacerbatus percipitur ad 
regionem brachii superiorem, ex qua radiatim ad 
infimas vertebras cervicales^ et ad regionem clavi- 
cularem ac deltoideam difFunditur. Haec neuralgia 
niyositidem rheumaticam aemulat;in hac tamen : 
non in illa ; motus brachii difficiles ac dolorifici sunt. 

224. Neuralgia cubitalis indicatur a dolore ex re- 
gione axillari per faciem internam brachii juxta ner- 
vum ejusdem nominis ad cubiti flexionem, modo ad 
manus volam usque diffuso. Nullum utplurimum ab 
initio externum morbi indicium apparet y sed torpet 
brachium, ac digiti, singillalim pollex 5 annularis et 
minimus cum difficultate el dolore flectuntur. Prae 



radiali frequentior haec neuralgia, noctu prehendit 
ac periodice recurrit, cruciatus diros et anxietalem 
gignit. lnveterascens brachii atrophiam adducil. 

22o. Neuralgia radialis incipit ex interna et po- 
stica capitis humeri parte, descendit juxta hujus inar- 
ginern externum usque ad radii extremum inferius, 
ex quo ad raanus dorsum, hinc ad pollicem, indicem 
et medium aliquando extenditur. Dolor vero lanci- 
natsaepius concentratus in origine nervi, aut in ejus 
divisione, aut in terminationibus. In hac etiam neu¬ 
ralgia stupidum et grave brachium evadit, ac pollex 
singillatim cum difficultate abducilur. 

228. Communis hisce neuralgiis est decursus re¬ 
mittens ac intermittens, afebrilis indoles, et prae- 
sentia earumdem a palpatione opportuniter supra 
dictos nervos inslituta revelatur. 

227. Caussae. — Hosce nervos, et plexum cervico- 
brachialem ad neuralgias praedisponit superficiaiis 
eorum positus. Neuralgici autem hunt ex vulnere, 
punctura in sauciandis venis proximis, et ex aliis 
consuetis causis. 

228. Therapia. — Eadem, quae pro varietate 
adjunctorum aliis neuralgiis jam aplavimus, et his 
conducunt. Ob nervorum tamen affectorum super- 
ficialem decursum emplastra sedantia, mercurialia , 
vel linimenta ammoniacalia, balsamica, vesicantia , 

acus vel electro-punctura majorem pollicentur suc- 
cessum. 


7 

Articulus 6. 

Neuralgiae artuum inferiorum. 

229. Praeter alios plexus sacri ramos, quos neu¬ 
ralgia laborare diximus, supersunt cruralis et 
ischiatica exspendendae. Prima ischias antica Co- 
tunii, et femoro praetibialis Chaussier, altera ischias 
postica Cotunii, et femoro-poplitea Chaussier, vo- 
cantur. 

230. Neuralgia cruralis dignoscitur a dolore ex 
inguine, juxta latus internum et anlicurn coxae ad 
rotulam, et prope marginem internum tibiae ad rnal- 
leolum internum, ac ad pedis dorsum, metatarsum, 
digitos, quandoque se extendente. Interdum portio- 
nem tantum femoralem, nunc tibialem, nunc haruin 
ramos seorsim aflligit. 

231. Neuralgia ischiatica caeteris frequenlior, 
ideoque magis cognita, primum a Cotunio sic illu- 
strata fuit, ut illi nuperiores parum addiderint. Dolor 
hanc referens, emergite plexu sacro, vel ex incisione 
ischiatica, percurrit nervi ischialici trajectum, vel 
faciem femoris posticam usque ad poplitem, et ex 
hoc per externam tibiae partem ad malleolum exter¬ 
num, ad pedis plantam, calcaneum, metatarsum et 
digitos iu completa ischiade pervenit. Idemque inodo 
inverso, vel ascendente quandoque corripit, acetiam 
in his aliisve ischialici ramis singulalim defigitur; 

tunc ischiadis femoralis, tibialis , plantaris nomen 
suscipit. 

252. Sjrmptomata. — Stupor, torpor, crauipus, 
frigus, ardor, puncturae, ictusque doloris in variis 
dictornm nervorum tractibus eminus cominus 
proximam enunciant neuralgiarn ischiaticam, sive 
anticam, sive posticam. Quorum alterutra nunc dif¬ 
fusa, nunc localis est, ac pro varia indole et compli 
catione, febre comitatur vel non, semper vero diris- 
simis crnciatibus ad minimum corporis et artus af- 
fecti motum, ac eo magis sub lentato incessu, et a 
modica pressione se exacerbantibus. Artus saepe im- 
mutatus apparet, sed non infrequenter spasmo, con- 
vulsionibus, tremoribus afficitur; ac diuturnilate 
temporis slupidus, rigidus evadit, simulque ema- 
ciari incipit. 

235 Caussae. — Nervus cruralis, atque praesertim 
ischiaticus omnium nervorum major, quatenus laxo 
neurilemmate cingatur, et sub eutim illico decurrat, 
pressionibus , affrictionibus , contusionibus maxime 
subjectus, ad neuralgias prae aliis subditus censetur. 
Hinc traumaticae praesertim, atque modo dynamicae 
caussae neuralgiarn ischiaticarn magis quam alias, fa- 
miliarern reddunt. Pritnas sufficiunt puncturae, con- 
tusiones, vulnera, etc. ; alteras frigus humidum pe- 
dibus susceptum, vel in nervo defixuin rheuma, po¬ 
dagra, efflorescentiae cutaneae; turn retentio men¬ 
strua, haemorrhoidalis; causariim quandoque vices 
gerunt. Conditio pathologica neuralgiarum ischiati- 
carum eadem ac ilia aliarum existimatur. 

234. Diagnosis et prognosis. — Dolor perceptus 
in origine, decursu, vel in extremis nervorum ischia- 
ticorum, etejus exacerbalio sub moderata pressione, 
absentibusmorborum aliorumsignis,neuralgias ischia- 
ticas incusant. Non tamen certa nolitia, nisi alterutra 
neuralgia a rheumatemusculari, et a neuritide potis- 
simuin discriininetur. In his porro, constantia doloris, 
motus difficultas, et alia localia , etiainque generalia 

gosis 

ciatus saepe intermittunt, motus conceduntur, et re- 
liqua deficiunt alterius morbi indicia. Vix tamen 
neuralgia a neuritide quam gradu et incedendi 
modo distat. — Etsi neuralgiae ischiaticae acutis- 
sime torqueant, perraro vitae periculum.adducunt, 
sed rebelles diu perstantes, artus claudicalionem, 
atrophiam, paralysim inferre queunt. 

235. Therapia . — Innumera propemoduin cele- 
brantur adversus neuralgias ischiaticas praesidia, 
quorum delectus ad clinicum rationalem spectat. 
In acuta sane ischiade, quae irritatione congestitia, 
vel rheumatico-phlogistica indole slipatur, phlebo- 
tomia, sanguisugium juxta nervi affecti decursum, 
ibidemque cucurbitulae incisae, et alia praesidia 
antiphlogistica, turn sedantia ab aconito, belladonna 
speciatim deprompta, expostulantur. Contra in inve- 
terata, aut vix hisce locus fit, aut inania experiun- 
tur; tunc ad linimenta volatilia, camphorata, bal- 
sarnica, et ad vesicantia juxta methodum Valleix 
acetate morphinae inspersa, vel ad eadem calcaneo 
applicita juxta alios, nec non ad frictiones etiam 



pathemata se offerunt; dura in illis cru 

cantharidatas, ad urlicationem, scarificationem loci 
affecti,et ad electro-acus-puncturas, alia post alia^ 
renitens morbus cogit. 

238. Cum praeeunte complicatione rheumatico- 
phlogistica, serum, pseudomembranae , crassities 
aucta neurilematis, aliave producta nervos obsideant, 
unctiones mercuriales, joduratas, luta sulphurca 

calentia , et alia resolventia , indicari manifestum 

| 

est. Demum indumentis ceratis, resinosis, et vitato 
nimio'artus motu, ac frigore hurnido, morbi reli¬ 
quiae extinguentur, et recidiva praecavebitur. 


CAPUT N. 

Neuralgiae viscerates . 

237. Viscera thoracica atque abdominalia neural- 
giishaud infrequenter plectuntur. In harum censum 
veniunt neuralgia pulmonalis, etsi parum cognita: 
neuralgia cardiaca (angina pectoris interna): ga- 
stralgia, enteralgia, hepatalgia, sp tenalgia, nephral¬ 
gia. Nuperorum plerique contendunt has omnes 
neuralgias ad ramos pneumogastrici utpote nervi 
sentientis spectare. Non improbabile tamen , cpiod 
nervi intercostalis stamina acriter perculsa, trans 
eorum ganglia impressiones morbosas usque ad com¬ 
mune sensorium deferant, ac dolores eliam cieant. 

Articulus I. 

Neuralgia pultnonalis.-— Cardiac a. 


258. Priinam Laennecius peculiariter descripsit 
innuens, dolores quondam acutos, continuos, parum- 
per durantes, vel intermittentes, modo fixos ; modo 
vagos, scapulam inter et columnain vertebralem a 
sanis caeteroquin hominibus experiri ; quos ab alia 
conditione, praeterquam a neuralgica produci, eo- 
l’um indoles, inconstantia, spontanea cessatio, acde- 
feclus sisnorum alterum morbiun indicantium, com- 
monstrant. 

259. Neuralgia cardiaca ab eodem Laennec indi- 

O • * * 

catur a dolore ad regionem cordis profundam , ac 
saepe saepius ad pulmones exlenso, cum sensu 
oppressions, et spasmo cordis tonico, clonicove. 
Haec affectio nervosam internamque anginam pecto¬ 
ris refer re videtur. — Huic ibidem ratione affinitatis 
addendam putamus earn , quae ex vitio cordis orga- 
nico, ac singillatim ex vasorum coronariorum lithiasi 
saepe proyenit; quaeque inaequalitate pulsuum et 
motuum cordis citra accessus etiam notanda, ac a- 
liis etiam staticis propriisque signis comitatur. Ex 
adverso interna pectoris angina, nervosa utait Laen¬ 
nec, intervalla ab omni prorsus morboso palhemate 
libera offert, et ubi dolor cardiacus insurgit, a pres- 
sione non exacerbalur, neque ad brachium laevum 

diffunditur set! ad pulinones, cum simullanea fun- 
ctionum cordis et pulmonurn laesione; adeo ut ab 
interna organica et ab externa superius descripta, 
sagaciter discriminari queat. 

240. Cum null us dolor cardiacus percipitur, sed an- 
xietastantum oppressi va, ratus fuit idem acutissimus 
vir, non pneumogastrici, sed intercostalis ramos ire 
affectos. Quod probabile et nos reputamus, imo 
cardio-organicam pectoris anginam subhac postrema 
forma crebrius se older re, experientia duce animad- 
vertimus. 

241. In quacumque ex hisce neurosibus , motus 
cordis alterantur, intermittunt, et aliquando ferran- 
tur; hinc cardiopalmus, lipothymlae, syncopes pro- 
deunt. Consectaria sane hujusmodi cum hodiernis 
doctrinis physio pathologicis consentiunt, docenti- 
bus, a pneuinogastricoruin laesionibus per reflexio- 
nem in nervum accessorium Willisii indirecte , et ab 
illis nervi intercostalis directe, cardiacos motus per- 
turbari , etiamque sisti posse. 

Articulus 2. 

Neuralgia ventriculi ( gastralgia). 

242. Communis valdopere gastralgia est : primaria, 
nunc symptomatica, secundaria. Cujus praesentiam 
denotat potissimum dolor pungitivus, vel mens, 
gravativus, alterve ad epigastrium, modica pressione 
exacerbandns, et a fortiori eliam silens: raro conti- 

nuus, sed variis in adjunctis sese reproducens ac 
exasperans. 

243. Symptomata. — Gastralgia primaria raro su- 
bitanea, ingruit pedetentim, et enunciatur primum a 
pandiculatione, nausea, anorexia,cephalalgia obtusa, 
vertiginosa, horripilationibus, extremorum frigore 
et tremore ; inter quae dolor exorilur stipatus ple- 
nitudine et anxietate epigastrico-praecordiali , dy- 
spnaea, respiratione suspiriosa, ad animi deliquia 
propensione; tum a vomituritionibus, vomitu ple- 
rumque sicco, vel glareoso, biliari, exceptus, et co; 
mitatus a tensione abdominis cum pneumatosi, alvo 
obstipa, et prostratione virium generali. 

244. Exposilis se addunt alia pathemata in ga¬ 
stralgia sympathica, vel secundaria: quae ad mor- 
bos antecedentes , vel conjunctos pertinent, utpote 
ilia gastritidis lentae, chronicae, vel ea amenorrheae, 
chlorosis, etc. 

245. Gastralgiae varietates sistunt/?yro.57.y el soda. 
Prior ex sensu ardoris epigaslrici, et ructibus acidis, 
vel acribus distincta; posterior ex illo salsuginis, 
vel sapore salso, pungente. Alterutra ex acida nimis 
vel alkalina succi gastrici indole produci traditur. 

248 (7a«X5 , ae.— -Nativa praetermissaad gastralgiam 
dispositione, ad caussas ejusdem proegumenas refe- 
runtur: vita sedentaria, morosa, tristis: non inter- 
ruptus literarum cultus: hypochondriasis, hyslheria- 
sis , aliaeque neuroses; ac tempus pubertatis, cata- 
moeniorum , et graviditalis. Procatarcticis adnume- 
rantur: i° traumaticae contusiones , compressiones 

puta a thoraculis, ligaturis arctis, vermibus, etc. ; 
2° ingluvies, aeque ac vacuitas protracta ventricu- 
li, et singillatira usus alimentorum fatuorum, fari- 
naceorum, oleraceorum, vel salsorum, irritantium; 
vinum depravatum, vel dulce praesertim e plumbo 
adulteratum : nunc liquida mellita, vel spiriluosa, 
ferventia, abusus theae, lac non raris idiosyncrasiis 
adversuin: emetica et reliqua antimonialia, venena 
mineralia atque vegetabilia plurima : diuturni et im- 
probimentis labores vertente digestione, animi palhe- 
mata, onania, venus nimia ; 5° morbi alii, praecipue 
gastritis lenta, chronica, hypochondriorum affectio- 
nes, febres periodicae, atque saepe uteri functiones 
a norma deflectenles. — Erethismum pneumogastri- 
carum propaginum gastralgiae caussatn immediatam 
esse contenditur. 

247. Diagnosis ac prognosis. — Simplex gastralgia 
non infrequens, sed cum aliis ventriculi afFeclibus 
plerumque consociatur atque confunditur. Hac de re 
Broussais earn voluit constanter gastrilidi lentae, 
chronicaeve consectariam. Ab hac vero discerni 


posse docuit nuperius Barras hisce retentis: gastral- 
giam vacuo praesertim ventriculo acrius molestare: 
a ciborum assumptione et pressione ad epigastrium 
leniri: ex adverso gastritidis in gastralgia, linguam 
albescere, sitim deesse, febrim abesse utetalia phlo- 


gosis 

prae 


palhemata : demum sedantia et neutralizantia 
antiphlogisticis in eadem conducere; quae cum 


ita sint, gastralgiam a gastritide differre opinamur. 
— Gastralgia sive primaria sive secundaria longus 

esse solet morbus, vel facile rccidivans. Male ominosa 
fit in ventriculi degenerationibus. 

248. Therapia. — Gastralgia ex materialibus 
caussis excita, noil alia ratione, quam his evulsis, 
aut elisis, conticescit; quare emetici yel ipecaqua- 
nae parvae doses postulantur, ubi ingesta sint ex- 
pellenda. Si acores ventriculi adduntur, magnesia 
absorptis, ilia evanescit. Si salsi , alkalini ructus se 
prodant, succus citri, oxycratum, aquae carbonico, 
alterove acidosalurae eamdem compescunt. Gastral- 
gia legitime nervosa profligatur aqua frigida, gelidis 
et sedantibus, praecipue subnitrate bismuthi, lactu- 
cario, extracto aconiti, cicutae, etc.; interdum opio 
gummoso. Cum ex alterata sentiendi ratione pneu- 
mogastricorum gastralgia sustineatur, potiones aro- 
inaticae, aeihereae, ac ipse potus cofleae hanc non 
semel dissiparunt. Gastralgia pertinax, quin a vilio 
organico foveatur, acupunctura, rubefacientibus, 
vesicantibus , scilicet antagonistica , vel alteranle, 
revellente inethodo, depulsa legitur. 

Auticulus 5. 

Enteralgia. 

219. Saevi dolores inteslinorum ab inflammalione 
non producti et cuin spasmis lacessentes, enteral- 
giam indicant: quae vulgari colicae nomine designa¬ 
tin’. Enteralgia nunc primana et idiopatliica, nunc 
symptomatica, sympathica, secundaria, communis , 

aut specified ndmittitur. Hujusmodi validates ex 
caussis et symptoinatibus peculiaribus eruunlur. 

230. Sjmptomata communia. — Praemissis utplu- 
rimum sensu plenitudinis ac tensionis abdominalis, 
nausea, ructibus , vomituritionibus , borborygmati- 
bus et horripilationibus cum calore nlternis, corri- 
piimt dolores vel fixi, vel vagi, saepe acerbissimi, qui 
spasmos, coniorsiones, ejulatus, sudores frigidos, et 
animi deliquia etiam inducunt; quo pari tempore 
anxia respiratio fit, praecordia opprimunlur, venter 
aut deprimitur, aut intumescit resonans , alvus 
constipa vel diarrhoica evadit, urina turbida min- 
gitur, et maxima virium lassitudo subvenit. 

231. Notari autem merentur plurimae enleral- 
giae species: 1° sabuvvalis, in qua dictis adjungun- 
tur lingua foeda, ruclus nidorosi, vomitus, et prae- 
gressae indigestionis notilia; 2° stercoracea, in qua 
alvus retenla est; atque hinc tumet ac dolet venter 
in regionibus potissimum colicis eminens; 3° biliosa, 
quae ex tensione, dolore ad hypochondrium dexte- 
rum , vomitu, alvo biliosis, interdum ictero, sili, 
calore aucto dignoscilur; 4 0 venninosa, quae ex 
doloribus vagis, pungentibus, post ciborum assum- 
ptionern remittentibus , et certo certius a lumbri- 
corum, taeniae portionum expulsione patet; o° fla- 
tulenta ex tumido, sonoro ventre, atque ex borbo- 
rygmis, tortninibus , ructibus, ac flatibus plus mi- 
nusve levantibus distinguitur. 

232. Signa necvoscopica. — In enteralgia denatis 
reperiunlur generatim , intestina alibi distenta et 

alibi coarctata, intus suscepta, herniosa, alias macu- 
lis, phlogisticis, garigraenosis notata, alias ulcerata, 
perforata, intusque emollita, piiltacea, ethis ac illis 
matcriebus biliosis, acribus, viridescentibus, pttru- 
lentis, ichorosis, vel fluidis elasticis passim repleta. 

2o3. Caussae. — Pronos ad enteralgiam reddit 
naturalis, vel praeternaturalis intestinorum acris sen- 
sibilitas: quare pueri, foeminae, ac intensius sentien- 
t.es, hypochondriac!, hysthericae, enteralgia saepius 
laborant. Eandein provocant ictus, comprcssiones 
abdominis, ingesta mechanice vel chemice, etiamque 
dynamice laedentia, ceu oxyda, et salia metallica; 
hinc alimenta sua sponte nocua, aut depravata, ut 
non infrequenter lac, vegetabilia cruda aut male 
cocta, legumina, oleracea in aceto confecta , nec 
non vinum, cerevisia, sicera, aliaque poculenta sua- 
pte natura vel multis modis peccantia; turn produ- 
cta ac retenta fluida elastica, et excreincnta inte¬ 
stinorum distentionem aflferentia , cum purgantia 
irritantia , stimulantia , nervos vellicantia ; demum 
frigus perspirationem cutaneam cohibens, efllore- 
scentiae cutnneae retrocessae, et animi pathemata 
digestionem perturbantia. Ex hisce namque fit, lit 
erethismus intestinorum emcrgat, qui causani ente- 
valgiae immediatam constituit. Hujus quoque sedes 
in filis pneumogastricoruin collocatur, non exclusis 
profecto intercostalibus ac nervis spinalibus poste- 

rioribus ad intestina etiam diffusis. 

251. Diagnosis. — Enteralgia pariter ac caeterae 

neuroses suis non destitiiitur propriis nolis, sed re- 

darguitur praesertim ex absentia enteritidis cum 
qua confunditur. Cui differentiae stabiliendae ea- 
dem valent, quae de gastritide cum gastralgia com- 
parata dixirnus. Praestat vero discrimina inter va- 
rias enteralgiae species afferre, recensitis uniuscu- 
jusque characteribus. Jam vero enteralgia sabur- 
ralis ab indigestis alimentis, ex saburrae signis, et 
a nausea, incitamentis ad vomiturn dignoscitur. 
Stercoracea ab alvo retenta, et a crassorum praeser- 
tim intestinorum distentione, turn ore eruilur. Fla- 
tulenta hypochondriasi, aliisque hujusce census af- 
fectibus laborantes praelegit, leguminosorum farina- 
ceorum ingestionem, vel dyspepsiam quocumque 
ortam excipit, et a ventris tumore resonante, bor- 
borygmis , flatibus distinguitur. Biliosa adsociatur 
plerumque hepatalgiae, sub nomine etiam colicae 
hepaticae, ac vomituetdiarrhaea biliosis, quandoque 
ictero stipatur, et a perturbantibus caussis sive phy- 
sicis, sive moralibus inducitur. Verminosa a lum- 
bricis vel taeniis excitatur, quarum signa prostant, 
ac proprium ejus est ut statim ab ingestione ali- 
mentorum dolor mitescat, etiamque intermittat. 
Rheurnatica ex frigore perpesso, vel ex rheumate 
in intestina repercusso gignitur, et significatur a 
doloribus acutissimis , lancinantibus, quibus saepe 
febrilis motus adjungitur. Spasmodica levibus de 
caussis in hypochondriacis et hysthericis evolvilur, 
singillatim post animi commoliones, sub insultibus 
febrium periodicarum, atque harum more inter- 
mittit, remittit, aliisque consociatur nervosis phoe- 

nomenis, quae cuncla sedantibus, vel aromaticis po- 
tionibus dissipantur. 

255. Sed enim a caeteris distingui praecipue me- 
renlnr enteralgia metallica et altera vegetalis dicta. 
Pritna speciatim ex plumbi praeparatis, sed etiain 
ex illis mercurii , arsenici, aliisque producitur; 
attamen colica saturnina vocari solet, quatenus 
ex iis plumbi erebrius inducatur. Hanc vero enun- 
ciant sensus ponderis ad cardiam, vomitum movens, 
saliva uberior et dulcis in os defluens, anorexia , a- 
pepsia , ructus , crebri vomitus , alvus segnis dein 
suppressa, ischuria eliam; atque inter haec, dolores, 
spasmi abdominales veheinentes insurgunt, venter 
complanatur ad instar tabulae, et umbilicus intus 
retrahitur; subinde os arescit, lingua fusca, sicca fit, 
cephalalgia gravativa opprimit} modo delirium et 
tremores, convulsiones, paralyses artuum accidunt, 
modo balbuties, aphonia, imbecillitas tnagna virium, 
et cutis plumbeis maculis foedataj turn alia veneficii 
symplomata persaepe adjiciuntur.—Supersunt huic 
enteialgiae in cadaveribus inteslina hie ampliora, 
illic angusta, intususcepta, quandoque inflammata, 
gangraena tacta, et scibalis griseis, vel nigricantibus, 

aeque ac strato griseo-fusco obducta. 

258. Enteralgia vegetalis, eliam colica pictonum, 
aliisque nominibus a sede endemica petitis designata, 
ex vino adhuc fermentante, vel acido, vel non pro¬ 
be defoecato, itemqueex cerevisia, sicera immaturis, 
alteratis; turn ex usu brassicae, betae rapae, aliorum- 
que oleraceorum, aut ex vegelabilium erugine vel 

ustione tactorum ; cum ex aere frigido - humido 
quorumdam locorum produci constat. Doloies in 
hac violenti saeviunt cum intestinorum et ventris 
pneumatosis ob quam a colica uictcillicci potissimum 
discriminatur. —• Lethalis haec accidens , vix quam 
enormem intestinorum distensionem , rupturam 

offer t. 

257. Prognosis. — Enteralgiae generatim exitus 

differunt ratione caussarum, intensitatis, complica* 
tionum. Ejus diuturnitas, aut frequens recidiva fa- 
cilem transitum reddunt in enteritidem gravem, 
ileum, et gangraenam. — Prognosis differentialis inter 
varias enteralgiae species ex dictis jam patet. 

258. Therapia. — Prima adversus enteralgiam 
praesidia vulgus ipsum noscit : nempe lectulum te- 
pens , lintea modice calefacta ^ nunc aromaticis va- 
poribus imbuta supra ventrem locata, vel simplicius 
cataplasma emolliens oleo etiam aliquo sedativo irro- 
ratum; et ad usum internum infusum camomillae, 
tilliae europeae , juniperi* ac oleosa usurpantur. 
Clinicus autem variae enteralgiae speciei opportu- 
nam curationem affert. Saburrali opponit catharti- 
ca et carminativa* ceu oleum riccini, mannam so- 
lutam in sennae, vel* camomillae infuso, et alia hu- 
jus generis. Adversus stercoraceain purgantia effi- 
cacia, et clys teres catharticos pro vario intestino¬ 
rum statu phlogisticOs vel torpido adhibebit. Flatu- 
lentam pellet clysteribus carminativis y et infusis 
camomillae , ttheaej cum additione guttarum ali¬ 
quot ammoniacae, vel solutione magnesiae * et ubi 

opus, frigidis supra ventrera impositis; quorum alia 
ad aeris expulsionem sollicilandam, alia ut ammo- 
niaca et magnesia ad absorbendum gaz acidum car- 
bonicum intestina distendens, et frigida ad hoc 

condensandumetpellendumpraescribuntur.Biliosam 

emollientibus oleis leniter catharticis, et subacidu- 
lis, gazosis potionibus disjicere conabitur. Vermino- 
sam anthelminticis fugabit. Rheumaticam depletioni- 
bus sanguineis, fotibus, emplastris emollientibus, et 
lenibus diapnoicis evellet. Spasticam infusis sedan- 
tibus , aromaticis, et frigidorum applicatione di- 
spellet. 

2o9. Majus negotium opponunt enteralgia metal- 
lica, atque vegetalis. Utraque aggredienda protinus 
largis dosibus olei amygdalarum dulcium, aut oliva- 
rum, aut e seminibus riccini; dum amplus usus e- 
tiam fiet aquae saccharatae , vel emulsionis demul- 
centis cujusque. Mox antidolis et efficacioribus agenti- 
bus pugnandum erit; quorum prima adversus en- 
teralgiam saturninam praestant, ex Orfila , sulphas 
magnesiae, quo acetas plumbi decomponitur, et in- 
nocua composita emergunt; ex Gendrin, Bertini 
nostri observatis, limonaea sulphurica ad abripien- 
dum plumbum et ad conficiendum sulphuretum 
plumbi in nocuum apta; vel ex Stoll, opium et 
sal amarum, alterutrum diebus alternis ; ex Pinel, 
opium et purgantia; ex aliis laudanum liquidum , 
calomel et saccharurn, calomel et rheum, sulphas 

I ' 

zincij tum lactis sorbillatio multa. — Occurrunt ex 
adverso enteralgiae speciatim vegetali purgantia 



emollientia, aeque ac clysmata carminaliva, item- 
que fomenta, uncturae, ac emulsa ammoniacalia, 
demum sedantia. Si tamen dolores et spasmi urgen- 
tes, ac phlogosim minitantes, eoque magis si hujus vel 
irritationis appareant jam signa , sanguis rnittatur 
oportet. 

260. Reliquae viscerum abdominalium neuralgiae 
iisdem praesidiis emollientibus, purgantibus, sedati- 
vis ad usum internum, aeque ac externum, non om- 
missis in casibus intensioribus, ad morbi sedem, san- 
guisugiis, vel ad haemorroidalium vasa, profli s a - 
buntur. 

CAPUT V. 

Etheraesthesiae, atque anaesthesiae. 

Perversitas sensus animalis — Insensibilitas. 

261. Mullis quoque modis sentiendi vis a norma 
deflectit, sic ut sensationes insolitae, illusoriae , et 
fallaces quondam percipiantur ; nunc ex idiopalhi- 
ca nervorum sentientium laesione, nunc ex ea ce¬ 
rebri; ut ex utraque origine etheraesthesiae mul- 
tiplices proficiscaniur. 

262. Ad has referas 1° falsas sensationes frigoris 
et caloris, fugaces aeque ac permanentes, fixas aut 

vasas, turn in variis cranii, aut vertebralis columnae 

regionibus, cum per nervos discurrentes; 2 erro- 

neum scnsum, qui percipitur aliquando nasi,crurum 

vitreorum^ alias mollium, pultaceorum, alias super- 

sedentium corporum, muscarum , insectorum ab- 
sentium; 3° illusiones, spectra horrida , turn ad- 
stantes, belluas, deformes etc., repraesentantes; 4° de- 
cepliones in proprio sensu ad ingeslionis modum, 
incessum , etc., sui ipsorum, vel aliorum relativas. 
Ex quibus plurimae in morborum nervosorum de- 
cursu, ac praecipue in vesaniis passim adnotantur. 
Qua autem ratione producantur, difficile dictu ; sed 
ab alterata saepissime textura cerebri , medullae 
spinalis, aut nervorum ex causa phlogosis principe 
cum ex hujus jam frequenter sequelis, anatomes 
pathologica crebro ostendit. 

203. Neque raro accidit, ut sensus ipse animalis, 
ex oppressa vel deleta sentiendi potentia, prope 
vel prorsus deficiat. Qui defectus insensibilitatem, 
anodyniam pariens, paralysis quoad sensum etiam 
nuncupatur. Verum insensibilitas ab anodynia di- 
stinguitur in eo quod prima ex simplici oppressione 
vel debilitate vis sensiferae procedat, et altera quae 
doloris cessatio potius est, ex gravi subnata laesione 
organica deducenda videatur; haec proinde ilia 
ominosior censetur. Congestiones sanguineae, sero¬ 
sae , atque processus phlogistici consectariae et 
organico-nerveae alterationes multiplies, ac po- 
tissimum emollitio, induratio, etc., rarissime sim¬ 
plex nervea atonia, disaesthesiae, atque anaesthesiae 
causas immediatas sistunt. Consequitur propterea , 
has vel immedicabiles manere , vel antiphlogistica, 
hinc revulsiva postulare, aut etiam stimulantia ner- 
vina invocare. 

264. Corporis necessilatibus, quay lum a<l incli- 
vidui conservationem, cum ad speciei propagatio- 
nem respiciunt, sensus instinctivi praesunt: quorum 
officinm est admonere vel impellere ad requisita 
captanda , vel agenda, quibus dicti naturae fines 
consequantur. Iis plures a nuperis adnumerantur : 
nimirurn sensus famis, sitis, egestivus, mictorius, 
respiratorius et aphrodisiacus. Praecipui aulem, de 
quorum aberralionibus speciatim dicendum, sunt: 
\i\efainis, sitis, et aphrodisiacus. De reliquis enim 
ut symptomalicis aliorum inorborum simullaneus 
sermo incidit. 

26 6. Sensus famis in ventriculo sedet, ac pneu- 
mogastricus ei prospicit. Tile sitis in faucibusvul- 
go collocatur , turn etiam ab ejusdem nervi ramo 
pharyngeo regi videtur. Aphrodisiacus genitalibus 
utriusque sexiis insidet, ac imperio nervorum sacro- 
lumbalium posteriorumsnbdilus ponitur. Hornmsen- 
suum exercitium aec continuum , nec perenne est, 
sed activum per tempos, quo jacturas speciales re- 
parare oporlet, vel ad generandum dicata organa, 
apta, parata fiunt. Cum ergo sensuum instinctivo- 
rum quisque insatiabilis, vel devius, vel nullus ex 
nervorum culpa reddatur; neuroses corum propriae 
habebunlur. Collisilur hinc sensus etiam hosce acui 
vel perverti, vel imminui, ac deleri; quapropter sub 
vario hoc intuitu explorabuntur. 


CAPUT VI. 


Aberration.es sensus famis. 

%* 

Polyorexia — Pica — Malacia — Dysorexia 

Anorexia. 

266. Polyorexia ; idest multa fames indiscrimina- 
tim quorumquealiinenlorum ; definitur morbosus ap- 
petitus consuetum et normalem excedens , cum vo- 
racilate utplurimum conjunctus, et aliquando insa- 
tiabilis. Fames praeterea cum lipothymia contingens, 
bulimia ; cum ingestorum vomitu cynorexia nuncu- 
patur. 

267. Morbosa fames non raro adsociatur gastri- 
tidi chronicae , febribus nervosis, periodicis, hy- 
stheriasi , hypochondriasi; quatenus nervi ventri- 
culi, turn universum systema nerveum, acutiorem 
sensum adipiscantur. Auetiam polyorexiam prima- 
riam pneumogastricoruin surculos acrius senlienies 

inducere posse, nullus inficiabitur. 

2B8. Polyorexia quantumlibet satiata, ventriculi 

plenitudinem, oppressionem, vomitum gignit.Eadem 
vero illusa, utpote inediae affinis, sensum vacuitatis, 
cruciatus, crampos ad epigastrium, oris saepe ama- 
rorem , nauseam , vomituritiones , ptyalismum , et 
debilitatem generalem adducit; indeque nerveum sy¬ 
stema perturbatur, musculare convellitur, et marcor 
celerrime excipit. 

2&d.Caussae.— Ad polyorexiam disponit consue- 
ludo prava cibos yorandi, cjui vel illico, vel indi- 
yesti rejiciantur. Eandem excitare traduntur succus 
gastricus nirais acidus, vel alkalinus: bilis in venlri- 
culnm ascendens * usus aromatum, etc., 1 nsupei vitia 
conformationis organicae, ceu ductus choledochi in 
ventriculum insertio, aliaque; hinc morbi ventriculi 
sensibilitatem idiopathice , vel sympathice acuentes, 
utpote nervorum erethismi, irritationes: vel eundem 
impotentem ad digerendum reddentes, uti ventri¬ 
culi atonia , etc., vel succos nutritios alienantes , 
vel celerius quam par est, dissimilationem promo- 
ventes, quemadmodurn vermes enteroidei, lienteria, 
diabetes, etc., vel febris hectica, nec raro febris pe¬ 
riodica , saepius tertiana. Quare consequitur sensus 
famis exaltationem ex consuetis rnorbosis conditio* 
nibus hyperneuricis, polyorexiae immediatam cau¬ 
sa m suppeditare. 

270. Diagnosis ac prognosis Expedit famern 
morbosam distinguere, prout ex locali ventriculi 
causa, vel generali proficiscitur. — Ipsa in morbis 
acutis malum plerumque omen significat: in febribus 
periodicis harum pertinaciam: in declinatione mor- 
borum jam prox.imam convalescentiam adnunciat. 

271. Therapia. — Divexans fames , profligatis 
causis vel morbis, a quibus pendet, sedatui. Ilinc 
provideatur oportet saburrae lenibus emeticis, aco 
ribus ventriculi magnesia usta ; alkalinitatibus, aci- 
dorum ope; helminthiasi, anthelminticis oppoitunis, 
gastritidi chronicae, einollientibus, gelidis, cya- 

nogenatis; deficienti nutrition! congruis alimcntis. 
Superstes deinde hyperaesthesia ventriculi emulsis 
hyosciami semintim, solulione extracti aconiti, lum 
subnitrate bisrauthi , cicutae extracto, lactucario, 
vel opiatis, debellanda. Interim conferunt eibi fatui, 
dulces, mucilagine et foecula divites, ut tritici, ory- 
zae , salep, sagou, solani tuberosi, juscula, pultes, 
aliaque satietatem cito inducentia. 

272. Depravatio appetitus, si ad terrea, cretacea, 
carbonosa limitatur, pica; si ad insolita, etiamque 
noxia, non nutrientia exlendilur, malacia vocatur. 
In hac sic aliquando pervertilur senses, tit marci- 
da appetantur, etiamque excrementa comedantur. 
Depravatio hujusmodi solitaria perraro occurrit, sed 
consectaria gastritidis lentae, gastralgiae, cacochy- 
iniae acidae, biliosae , piluitosae, verminosae, turn 
hystheriasis, graviditatis, lipemaniae socia utpluri- 
mum se praebet. Quare aquae cyanogeno vel gaz 
acido carbonico scatentes, sanguisugia ad epiga¬ 
strium, sedantia ventriculi propria, purganlia, neu- 
tralizantia succos gastro-entericos viliatos, amara, 
roborantia, martialia: el, his non valentibus, vesi- 
cans epigastrio applicilum , reslituendo sensui in 
pristinum commendantur. 

275. Appetilus consueto minor djsorexia; nullus 
anorexia; cum ciborum faslidio, et horrore aposi- 
tia; cum diutina abstinentia asitia dicitur. Dysorexia, 
et anorexia inter prodrotna et sequelas omnium fere 
morborum se product. Subinde ex pneumogastri- 
corum paraesi, ant ex totius ventriculi inertia ob ca- 

pillarium congestionem, vel aslheniam produci con- 
jiciuntur. Major pneumogastricorum alteratio, turn 
ilia succorum digerentium ex gravi diuturna visce- 
rura secretoriorum affeclione, apositiam gignere di- 
ceretur. Paralysis ramorum gastricorum decimi paris, 
aeque ac nervorum nutritioni prospicientium , uta- 
siliae causa non improbabiiis culpatur. 

274. Quo famis defectui provideatur, turn morbosis 
ejusdem causis diversimode succurrendura, cum 
ventriculus opporluniler sollicilandus ducitur. Pri- 
miim lenibus emelici vel ipecaquanae dosibus , 
quandoque sanguisugio epigastrico , vel aquis aci- 
dulis, gazosis, aut cyanogeno saturis, etiamque mar- 
tialibus obtinetur. Alterum amaris , roborantibus , 
vino chalybeato, absyntito, alkoolatibus gratis, aro- 
malicis, assequi inlerdum valemus. Haec et ilia adju- 
rnentum postulant ab aptis corporis exerciliis, a 
peregrinationibus , rusticatione alpina , rnonfana, et 
ab olio amaeno. 

CAPUT VII. 

Aberrcitiones sens us sitis. 

Polydipsia — Adypsia. 

27o. Appetilio poculentorum singillatim aqueo- 
rum ? prae morbis solito major vel minor, ac nulla 
quandoque redditur. Sitis cujusque liquidi intensior 
polydipsia ; deficiens adypsia ; cum horrore pocu- 
lentorum hydrophobia , de qua postrema alibi dicetur. 



1 20 

276. Polydipsia idem ac sitis multa, inexplebilis, 
constans, vel ad brevia intervalla recurrens, voeatur. 
Rarissime primaria, saepissime symptomatica accidit, 
et comitatur a siccitate, ariditate faucium, mox ab 
ardore,dolore, dysphagia, et a conciiatione universa- 
li, furore etiam si ad extremum gradum perducatur. 

277. Vicissim ipsamorbos acutos stipare consue- 
scit pyrexias nempe continuas aeque ac intermit- 
tentes, et phlegmasias, quarum symptoma et signum 
commune praebet. Haec ardenti calori, partium 
ariditati, seri defeclui in sanguine, et acutiori inde 
facto sensui sitis tribuenda videtur. Eadem poly¬ 
dipsia alias procedit ex sero sanguinis uberius se- 
creto,nunc excreto, quemadmodum in hydrope, 
diarrhaea, polyuria ephidrosi, etc.; in quibus ex de- 
fectu molecularum aquearum producto in sanguine 
acris sitis accenditur. Quandoque tamen ab unis ali- 
mentis salsis, nimiis aromatib*us conditis, turn a 
farinaceis nimia copia ingestis , et a poculentis al- 
koolicis molesla sitii excitatur, quae sitis alimentci- 
tionis a quibusdam dicitur. 

278. Sitis excedens temperatur sua sponte, prout 
morbi quibus sociatur , natura , vel arte suffragan- 
tibus declinant. Urgens sitis symptomatica pyre- 
xiarum ac phlegmasiarum mitigatur potionibus, 
collutoriis subacidis, vel fructibus subacidis in ore 
retentis ; balnea quoque multam opeinafferre solent. 
Quae autem sistunt profluvia e quibus derivare 
noscatur, sitim et cornpescunt. Sedantia demum 
sensui exquisitiori infringendo aptari debent. 

279. Adypsia morbis afebrilibus , atonicis , in qui- 

bus languet potentia nervea, generatim aggregating 
Socia ei sunt: lingua nunc alba, mollis, mucosa, 
nunc rubra et sicca, coriacea , qucmadmotlum in 
typhoidea febre aliquando. — Adypsia temporaria 
nullius fere momenti est; contra perseverans dc 
paralysi sensus suspicionem movet. — Adypsia sym¬ 
ptomatica iisdem quibus morbi praecipui vincuntur, 
subsidiis fugatur. Secus arnara , tonica , sialagoga 
excitando sensui conducunt. 

CAPUT VIII. 

Aberrationes sensus aphrodisiaci. 

Satyriasis — Priapismus —« Nymphomania 

— Anaphrodisia. 

280. Ad Lutandam speciem sensu peculiari geni¬ 
talia utriusque sexus instruuntur, quo cum voluptate 
ad functiones reproductionisidonei impellantur.Ipse, 
sensus sexualis , generations , aphrodisiac us dicitur. 
Hie gradu vario secundum naturam el adsuetudinem 
potens, ob morbosas causas exaltatur, imminuitur, 

deletur. 

281. Ad effraenem sane gradurn incitationis erga 
copulani aliquando evehitur in viris sub nomine sa¬ 
tyriasis i qui in foeminis nymphomania , Juror ute - 
rinus , hysthevomania nuncupatur. Satyriasis affinem 
alterum morbosum exccssum habet, qui priapismus 

vocatur, ex uno genitalium turgore ac dolore con- 
slitutus absque coitus desiderio , prout voluptas in 
satyriasi imperat. Cum ex instinctus affectivi prae- 
pollentia, mens in utroque sexu etiam aberrat, ut ad 
araorein vel et ad copulam generalivam, impetus 
praeternaturalis enascatur, monomania erotico-ama- 
toria emergit, de qua suo tempore. 

282. Satyriasis et nymphomania intra quemdam 
gradum ab exaltatione phantasiae amatoriae provo- 
cantur. Ultra, symptotnaticae feruntur cerebelliae, 
cerebellitidis, phtisis pulmonalis, lylhiasis urinariae, 
helminthiasis intestinalis, etc.; nunc etiam ab aphro- 
disiacis fovenlur. Iis dominantibus turgent genitalia, 
pruriunt, titillant; contra voluntatem et rationem 
cogitaliones et actus obscaeni excitantur, ac delirium 

o 

amatorium quandoque se addit; crebrae adveniunt 
spontaneae vel promotae pollutioncs, atqne inter 
millena phoenomena nervea, impotentia accitur, 
demuin lenta tabes dorsalis corpus conficit. 

283. Priapisrnus virilis ex vellicatione, saepius ex 

irritatione genitalium simplici, aeque ac blennorha- 

gica inducitur: ac homm morborum symptomalicus 

efficitur. Noctu saepius prehendit, ac si diu perma- 

net, jactationem universalem, anxietatem, lumborum 

ac lestium dolores, dvsuriatn, haematuriam afferre 

%/ 

valet. 

284. Hyperaesthesiae geniialium singillatirn obno- 
xii suntcjui temperament© sanguineo nerveo> irrita- 
bili pollent, et aphrodisiac stndentes. Victus maxime 
calefaciens , continentia non habitualis ; incitamenla 

venerea multiplicin, cantharidum , balsamieorum, 
aphrodisiacorum quorumd'am usus , genitaliura ae- 

stum accendunt. 

28o. Venereos aeslus infringnnt; balnea, sem'i- 
cupia tepentia, interdum subfrigida, lotiones, immei- 
siones genitalium frigidae, potiones temperantcs, 
nitralae, diaeta tenuis ac vegetalis ; et his ineplis, 
sanguinis etiam missiones, tnixiurae hydrocyanatae, 
turn potissimum extractum aquosum secalis cornuti, 
lactucae, etc.: camphorae et nitri epicraticae doses 
juxta veterum observationes; saepe purganlia ecco- 
protica, et clysrnata frigida. Quibus maximum in mo- 
dum subveniunt consilia , praecepta moralia, reli- 
iosa, hygienica, et gravium consectariorum iliades 

ob oculos posita. 

286. Cum genitalium ardor nullo modo retundatur 
injectiones cathereticas in virilem urethram, et 
nytnpharum resectionem in foeminis (*)sunt qui effi- 
caces reperiisse , narrant. 

287. Deficiens ad copulam incitamentum non ex 
aetate, velconsuetudine, sed morbosa de caussa ana- 
phrodisia in ulroque sexu appellalur. Haec vel ex 
causa generali ( constitutionalis ), vel ex locali (topi- 
ca), vel absolute, vel relation tantum, accidit. 

288. Multis sane de caussis appetitus venereus 
deest, vel ob congestionem aliquam in centro aliquo 
nerveo, out in genitalium nervis reconditam, vel ob 
universi corporis debilitatem , vel ob inertiam , atro- 
phiam genitalium, vel ob aslbeniam nervosam, vel 

(*) Hone postremam noster Riberi cum successu instituit. 

ob phantasiae defectum. Nitendum idcirco, ut sensus 
aphrodisiacus restituatur, nunc sanguisugiis in op- 
portuna sede, nunc copiosiori nutritione, nunc aphro- 
disiacis, nunc plurirnis legitimisque ab itineribus, 
musica, etc., petitis incitamentis: quibus nempe per 
viam physicam, et per illam phantasiae, naturalis im- 
pulsus excitari, revocari poterit. 


V. Malinverni, Praeses. 


V. Peyron, Mod. 

FLORA MEDICO-FARMACEUTICA 


COMPILATA DAL DOTTORE 

FELICE CASSONE 


In corso cTassociazione. 


L’Opera sara divisa in 6 volumi in 8°, ciascuno dei quali distribuito in 25 
dispense. Una dispensa si componc di pag. 16 di testo, e di 4 tavole miniate, 
cosicche il numero delle tavole ascendera complessivamente a 6oo. OgDi 
quindici giorni si pubblica una dispensa, al prezzo di fr. i. 5 o. 

Quest'Opera ha per iscopo di facilitare lo studio dei vegetali che servono 
alia medieina, ofFrendoliesattamente disegnati e miniati, e riparando cosialla 
insuflicienza delle Raccolte di piante disscccate, e al difetto delle escursioni 
non sempre o per breve tempo concessc agli studiosi: quindi tale Opera de- 
stinata ai medic?, ai chirurghi, ai farmacisti, non che ai veterinarii ed agli 
erbaroli, conterra la descrizione di lutti i vegetali indigeni ed esotici, 
che vengono in uso medicinale , le loro proprieia , le analisi , le dosi, e 9 
quello che piii monta , le mediche applicazioni, praticate o riferite dai piu 
rinomati scrittori di materia me die a j e le tavole miniate rappresenteranno 
di ciascuna pianta la forma y la dimensione , la radice } ilcaule , le foglie, i 
Jiori , gli stami , i pistilli , il frutto , non che le varie gradazioni di colore 
sotto le quali si mostrano . 


